title: Siirtolaisuus Yhdysvaltoihin

text: Kanadaan oli asettunut ranskalaisia ja itärannikolle turkiskauppaa hallitsevia hollantilaisia. Englantilaiset siirtokunnat saivat kuitenkin tukea emämaastaan ja olivat siksi kilpailijoitaan elinvoimaisempia. Englannin hallituksen tavoitteet Pohjois-Amerikassa olivat sekä taloudellisia että uskonnollisia, kun kiusalliset eriuskoiset kuten puritaanit ja kveekarit muuttivat Uuteen-Englantiin. Lähtijät tavoittelivat aluksi lähinnä uskonnonvapautta, mutta myöhemmin tulijat etsivät myös vapaan ja vauraan elämän ehtoja, joita Euroopaa ei kyennyt antamaan.


title: Siirtolaisuus Yhdysvaltoihin

text: Pohjois-Amerikkaan tuli siirtokunta-aikana hyvin runsaasti siirtolaisia etenkin Euroopasta. Siirtokuntien alkuvaiheessa suurin osa tulijoista oli englantilaisia, mutta tulijoita oli myös Hollannista, Ranskasta ja Espanjasta. Delawaren alueelle oli muuttanut myös hiukan ruotsalaisia ja suomalaisia. 1600-luvun lopulla Amerikkaan alkoi muuttaa saksalaisia, ja 1700-luvulla heidän määränsä kasvoi uskonnollisen sorron ajamana voimakkaasti. Saksalaisia oli Yhdysvaltain itsenäistymiseen 1776 mennessä muuttanut maahan noin neljännesmiljoona, joista suurin osa New Yorkiin, Pennsylvaniaan ja New Jerseyyn.


title: Siirtolaisuus Yhdysvaltoihin

text: Skotlantilaislähtöisiä presbyteerejä muutti 1700-luvun alkuvuosina Pohjois-Irlannista Pohjois-Amerikkaan uskonnollisten vainojen ja Irlannin tekstiiliteollisuuden vaikeuksien johdosta. Heitä muutti yhteensä mahdollisesti jopa neljännesmiljoona. Presbyteerejä asettui aluksi saksalaisten tavoin keskimmäisiin siirtokuntiin, mutta myöhemmin myös rajaseuduille. Myös Skotlannista tuli siirtolaisia, jakobiitteja, jotka olivat hävinneet valtataistelun Englannin kruunusta. Heitä asettui 1700-luvun alkupuolella ja 1760-luvulla Pohjois-Carolinaan ja New Yorkin pohjoisosiin. Hugenotteja tuli runsaasti etenkin New Yorkiin. Juutalaisia tuli maahan noin kaksituhatta Portugalista ja Espanjasta uskonnollisesti vapaampien olojen vetämänä. He asettuivat yleensä kauppiaiksi satamakaupunkeihin.


title: Siirtolaisuus Yhdysvaltoihin

text: Mustia afrikkalaisia tuotiin Pohjois-Amerikkaan orjiksi jo viimeistään 1610-luvulta alkaen. Yhdysvaltain itsenäistymiseen mennessä heitä oli tuotu maahan neljännesmiljoona, mutta luonnollisen väestönkasvun johdosta heidän määränsä oli jo yli kaksinkertainen.


title: Siirtolaisuus Yhdysvaltoihin

text: Koska englantilaiset olivat aluksi hallitseva ryhmä, englannista tuli Yhdysvaltain valtakieli, ja maan kulttuurista tuli monin tavoin englantilainen. Siirtolaisryhmistä parhaiten omat tapansa säilyttivät ne, joilla oli voimakas uskonnollinen tausta. Näitä olivat esimerkiksi mennoniitat ja amissit.


title: Siirtolaisuus Yhdysvaltoihin

text: Yhdysvaltojen asukasluku kasvoi 1800-luvulla aina 1920-luvulle asti voimakkaan siirtolaisuuden seurauksena, ja maa oli koko tuona aikana maailman tärkein siirtolaisten vastaanottaja. Vuonna 1800 asukasluku oli vain viisi miljoonaa, mutta 1920 jo 106 miljoonaa. 1820-luvulta 1880-luvulle tulijat olivat etupäässä länsierooppalaisia kuten englantilaisia, irlantilaisia, saksalaisia ja skandinaaveja. Vuosisadan lopulla maahan alkoi tulla paljon italialaisia ja itäeurooppalaisia siirtolaisia kuten juutalaisia. Suomesta Yhdysvaltoihin muutti 350 000 siirtolaista. Siirtolaisia vetivät Yhdysvaltoihin etenkin maatalousmaan hyvä saatavuus, työmahdollisuudet sekä poliittinen ja uskonnollinen vapaus. Euroopan lisäksi Yhdysvaltoihin, etenkin Kaliforniaan, tuli hiukan siirtolaisia myös Japanista ja Kiinasta.


title: Siirtolaisuus Yhdysvaltoihin

text: Siirtolaiset saapuivat yleensä laivalla New Yorkin vastaanottokeskuksiin, vuodesta 1892 alkaen Ellis Islandin vastaanottokeskukseen.


title: Siirtolaisuus Yhdysvaltoihin

text: Siirtolaisten tulo tyrehtyi 1920-luvun alkuvuosina uuden lain johdosta, joka rajoitti siirtolaisten vuotuisen määrän kahteen prosenttiin vuoden 1890 määrästä.


title: Siirtolaisuus Yhdysvaltoihin

text: Siirtolaisuuden kolmas aalto on alkanut 1900-luvun loppupuoliskolla. 1970-luvun lopussa Yhdysvalloissa oli noin 18 miljoonaa espanjalaista syntyperää olevaa asukasta, joista useimmat olivat syntyisin Meksikosta, Kuubasta tai Puerto Ricosta. Meksikolaisia muutti maahan vuosina 1942–1964 noin viisi miljoonaa, ja heistä suurin osa hakeutui maatalouden tilapäistöihin. Moni meksikolaissiirtolainen on maassa laittomasti. Kaliforniassa on erityisen paljon niin meksikolaisia kuin aasialaisiakin siirtolaisia. Myös vietnamilaisia, unkarilaisia ja neuvostoliittolaisia muutti maahan 1970- ja 1980-luvuilla jonkin verran.


title: Siirtolaisuus Yhdysvaltoihin

text:
Kaaviossa Yhdysvaltain siirtolaismäärät vuosikymmenittäin 2000-luvun alkuun asti:
Vuonna 2006 Yhdysvalloissa oli 37,5 miljoonaa maahanmuuttajaa, ja heitä tulee yli 1,5 miljoonaa vuodessa, josta melkein puolet laittomasti.


title: Siirtolaisuus Yhdysvaltoihin

text: 1,27 miljoonalle maahanmuuttajalle myönnettiin oleskelulupa vuonna 2006. Yleisimpiä tulomaita ovat olleet Meksiko, Kiina, Intia ja Filippiinit joka vuosi 1998 alkaen.


title: Siirtolaisuus Yhdysvaltoihin

text: Vuonna 2017 Yhdysvalloissa oli 11 miljoonaa luvatonta siirtolaista. Lapsina maahan tuotujen siirtolaisten oleskeluoikeudesta on 2010-luvulla käyty poliittista väittelyä. Presidentti Obama antoi vuonna 2012 nuorille siirtolaisille mahdollisuuden laillistaa asemansa, mutta hänen seuraajansa Donald Trump on aikeissa lopettaa ohjelman.


title: Siirtolaisuus Yhdysvaltoihin

text:
Kartassa Yhdysvaltain maahanmuuttajien synnyinmaat vuonna 2000:
Green Card on henkilökortti, jolla osoitetaan ulkomaalaisen pysyvä oleskelulupa Yhdysvalloissa, ja se oikeuttaa myös työskentelemään maassa laillisesti. Green Card on portti Yhdysvaltain kansalaisuuden hakemiseen sen jälkeen kun asukas on asunut maassa viiden vuoden ajan.


title: Alpago

text:
Alpago on kunta Pohjois-Italiassa Bellunon maakunnassa Veneton alueella.
Kunta perustettiin vuonna 2016 kun kolme kuntaa Farra d'Alpago, Pieve d'Alpago ja Puos d'Alpago yhdistyivät muodostaen Alpagon kunnan.


title: Tauno Ranta

text:
Tauno Ranta (25. huhtikuuta 1920 Turku – 10. marraskuuta 2004 Helsinki) oli suomalainen taloustieteilijä. Hän toimi Suomen työnantajain keskusliiton johtajana vuosina 1963–76 ja Elinkeinoelämän tutkimuslaitoksen toimitusjohtajana vuosina 1976–1983. Vuosina 1962–1963 Tauno Ranta oli Yhdistyneiden Kansankuntien asiantuntijana perustamassa Indonesian tilastolaitosta.
Ranta valmistui Helsingin yliopistosta valtiotieteen kandidaatiksi toisena Suomessa vuonna 1946 ja seuraavana vuonna hän oli mukana perustamassa Valtiotieteen Kandidaattien Yhdistystä.


title: Val di Zoldo

text: Val di Zoldo on kunta Bellunon maakunnassa Veneton alueella Pohjois-Italiassa.


title: Val di Zoldo

text: Kunta perustettiin vuonna 2016 kun kaksi kuntaa Forno di Zoldo ja Zoldo Alto yhdistyivät muodostaen Val di Zoldon kunnan.


title: Batman: Assault on Arkham

text: Batman: Assault on Arkham on vuonna 2014 valmistunut supersankareista kertova animaatioelokuva, joka keskittyy DC Comicsin sankari Batmaniin ja Suicide Squad -nimiseen antisankarijoukkoon. Elokuva esitettiin San Diegon Comic-Con -tapahtumassa vuonna 2014, jonka jälkeen se julkaistiin DVD:lle.


title: Batman: Assault on Arkham

text: Elokuva on esi-osa "Arkham" -videopelisarjalle. Tarinan keskiössä ovat Batmanin lisäksi Harley Quinn, Deadshot, Kapteeni Bumerangi, King Shark, Killer Frost ja Batmanin arkkivihollinen, psykopaattinen Jokeri. Lisäksi useat Batmanin videolliset, kuten Arvuuttaja, Pingviini, Bane, Myrkkumuraatti ja Linnunpelätin nähdään elokuvassa pienissä sivurooleissa.


title: Batman: Assault on Arkham

text: Batmanin, Harley Quinnin ja Jokerin ääninäyttelijät palasivat rooleihinsa aiemmista Batman -tuotannoista.


title: Will Elder

text: Will Elder (oikea nimi Wolf William Eisenberg; 22. syyskuuta 1921 Bronx, New York – 15. toukokuuta 2008 Rockleigh, New Jersey) oli yhdysvaltalainen sarjakuvapiirtäjä, joka tunnetaan parhaiten humoristiseen "Mad"-lehteen 1950-luvulla piirtämistään sarjakuvista ja pitkästä yhteistyöstään "Madin" perustajan Harvey Kurtzmanin kanssa.


title: Will Elder

text: Elder opiskeli New Yorkissa High School of Music & Art -taidekoulussa, jossa hän tutustui tuleviin työtovereihinsa Harvey Kurtzmaniin ja Al Jaffeeseen. Hän ehti opiskella myös Academy of Designissa ennen liittymistään Yhdysvaltain armeijaan vuonna 1942. Palattuaan siviiliin vuonna 1946 hän perusti yhteisen studion Kurtzmanin ja Charles Sternin kanssa. Elderin ensimmäinen sarjakuva julkaistiin vuonna 1947 "Toy Town" -lehdessä. Seuraavina vuosina hän työskenteli John Severinin toimintasarjakuvien tussaajana päätyen siten 1950 EC Comics -kustantamon palkkalistoille. Elder piirsi itsenäisesti eräitä yksittäisiä tarinoita EC Comicsin tieteis- ja kauhusarjakuvalehtiin, käsikirjoittajina muun muassa Al Feldstein ja Jack Kamen. Kun Kurtzman vuonna 1952 perusti huumorilehti "Madin", Elderistä tuli yksi sen alkuperäisistä piirtäjistä. Hän piirsi kahden vuoden ajan myös EC:n toiseen huumorijulkaisuun "Paniciin". Elder erikoistui "Madissa" populaarikulttuurisatiireihin ja piirsi paljon vitsejä pursuneita parodioita tunnetuista sarjakuva- ja muista fiktiohahmoista. Elderin on sanottu luoneen "Madille" sen tunnusomaisen tyylin. Hänen sarjakuviensa tunnusmerkkinä olivat ruutujen taustalle ahdetut hullunkuriset yksityiskohdat, kuten outoja viestejä sisältäneitä kylttejä pitelevät hahmot.


title: Will Elder

text: Elder jätti "Madin" yhdessä Kurtzmanin kanssa vuonna 1956 ja piirsi sen jälkeen useisiin Kurtzmanin perustamiin uusiin sarjakuvalehtiin, joita olivat "Trump", "Humbug" ja "Help!", jatkaen aiemmalla tyylillään. Yhdessä Kurtzmanin kanssa hän loi Goodman Beaver -nimisen sarjakuvahahmon. Vuosina 1962–1988 Elder piirsi "Playboy"-lehdessä julkaistua Kurtzmanin käsikirjoittamaa sarjakuvaa "Little Annie Fanny", joka kertoi samannimisestä seksikkäästä tytöstä. Elder ja Kurtzman palasivat vanhemmalla iällään "Madin" toimituskuntaan kahdeksi vuodeksi 1985–1987.


title: Will Elder

text: Sarjakuvien ohella Elder piirsi kirjankansia, elokuvajulisteita ja "TV Guide" -lehdessä julkaistuja tv-sarjojen mainoskuvia.


title: Will Elder

text: Elder kuoli Parkinsonin taudin aiheuttamiin komplikaatioihin 86-vuotiaana vuonna 2008.


title: Markku Heikkinen

text: Markku Heikkinen (s. 12. kesäkuuta 1962 Kajaani) on suomalainen entinen jääkiekkopuolustaja. Hän pelasi koko SM-liigauransa ajan JyP HT:ssä pelaten yhteensä 304 runkosarjaottelua tehopistein 51+82=133 ja keräten 68 jäähyminuuttia sekä 38 playoff-ottelua tehopistein 4+7=11 ja keräten 12 jäähyminuuttia. Heikkinen toimi kauden 1991–1992 ajan joukkueen kapteenina, jolloin johdatti joukkueen SM-hopeaan, jota Heikkinen voitti myös keväällä 1989. Hän pelasi urallaan myös Ruotsin alemmissa sarjoissa sekä Tanskassa.


title: Markku Heikkinen

text: Heikkinen on JYPin seurahistorian runkosarjan tehokkain puolustaja tehtyään yhteensä 504 runkosarjaottelussa tehot 101+132=233.


title: Markku Heikkinen

text: Heikkinen aloitti uransa JyP HT:ssä, jonka miesten joukkueessa hän debytoi 17-vuotiaana I-divisioonassa kaudella 1979–1980, jolloin Heikkinen teki 24 runkosarjaottelussa tehot 3+2=5. Kaudella 1981–1982 hän oli joukkueen tehokkain puolustaja tehoilla 12+12=24, joilla Heikkinen sijoittui koko I-divisioonan puolustajien pistepörssissä toiseksi edellään vain HPK:n Juha Hietanen. Hän oli JyP HT:n tehokkain puolustaja myös kaudella 1982–1983 tehoilla 12+8=20, joilla Heikkinen sijoittui sarjan puolustajien pistepörssissä viidenneksi. Kaudella 1984–1985 hän sijoittui tehoilla 13+14=27 I-divisioonan puolustajien pistepörssissä seitsemänneksi. Heikkisen kausi JyP HT:ssä päättyi sarjanousuun SM-liigaan.


title: Markku Heikkinen

text: Ensimmäisellä SM-liigakaudellaan 1985–1986 Heikkinen teki 34 runkosarjaottelussa tehot 4+12=16. Kauden 1988–1989 päätteeksi hän voitti JyP HT:ssä SM-hopeaa. Kaksi seuraavaa kautta Heikkinen pelasi Ruotsin toiseksi korkeimmalla sarjatasolla maan I-divisioonan Rögle BK:ssa. Joukkue eteni molempina kausina Kvalserieniin, mutta jäi kuitenkin ilman sarjanousua Elitserieniin.


title: Markku Heikkinen

text: Kaudeksi 1991–1992 Heikkinen palasi JyP HT:hen, jonka kapteeniksi hän nousi. Heikkinen johdatti joukkueen kauden päätteeksi SM-hopeaan. Kaudella 1992–1993 hän jatkoi JyP HT:n varakapteenina. Heikkinen oli joukkueen eniten maaleja tehnyt puolustaja 11 osumallaan. Hän jakoi myös JyP HT:n sisäisen tehotilaston voiton Juha Riihijärven ja Harri Laurilan kanssa lukemalla +22. Kaudella 1993–1994 hän voitti joukkueen pudotuspelien sisäisen tehotilaston lukemalla +1. Viimeisellä SM-liigakaudellaan 1994–1995 Heikkinen teki liigan yhden kauden piste-ennätyksensä tehoilla 7+21=28, joilla hän oli JyP HT:n tehokkain puolustaja ja jakoi SM-liigan puolustajien pistepörssin kymmenennen sijan Ässien Karri Kiven kanssa.


title: Markku Heikkinen

text: Heikkinen pelasi kauden 1995–1996 vielä Tanskan pääsarjajoukkue Herning IK:ssa, jossa hän voitti kauden aikana Tanskan cupin. Heikkisen pelaajaura päättyi kevääseen 1996.


title: Mosulin taistelu

text: Mosulin taistelu oli Isis-järjestön ja sen vastaisten joukkojen välinen taistelu Mosulin herruudesta. Kurdien peshmergat, Irakin armeija ja šiiojen puolisotilaalliset joukot aloittivat 17. lokakuuta 2016 hyökkäyksen kohti Isisin hallitsemaa Mosulia Yhdysvaltain johtaman liittouman ilmatuella. Isisin vastaiset joukot etenivät parissa viikossa Itä-Mosulin laidalle, mutta kaupungissa taistelut junnasivat paikoillaan pari kuukautta. Isisin vastainen liittouma aloitti hyökkäyksen toisen vaiheen 29. joulukuuta 2016 ja valtasi Mosulin itäpuoliskon tammikuussa 2017. Irakin armeija hyökkäsi helmikuussa etelästä kohti Länsi-Mosulia. Siitä suurin osa oli toukokuun 2017 puolivälissä Irakin hallinnassa. Isis oli saarrettu kesäkuun toisella viikolla vanhaan kaupunkiin. Heinäkuun alkupäivinä jäljellä oleva pieni määrä Isis-sotilaita taisteli yhä vanhassa kaupungissa. Irakin pääministeri Haider al-Abadi julisti virallisesti Irakin voittaneen Mosulin taistelun 10. heinäkuuta 2017. Mosulissa asui ennen hyökkäystä 700 000 – 1,5 miljoonaa asukasta, joista 900 000 joutui taisteluiden seurauksena lähtemään pakolaiseksi.


title: Mosulin taistelu

text: Jihadistinen Isis-järjestö levittäytyi vuonna 2014 Pohjois-Irakissa ja Syyriassa.


title: Mosulin taistelu

text: Isis valtasi Mosulin noin viikossa kesäkuussa 2014. Mosulin ensimmäisessä puolustuslinjassa oli vain 500 sotilasta, joilla oli huutava pula tykistöstä, panssarivaunuista ja ammuksista. Taisteluhaluton Irakin armeija ei kyennyt puolustamaan kaupunkia, vaan pakeni sieltä sekasortoisesti. Näin 1 500 miehen vahvuiset Isisin joukot saattoivat helposti ajaa pois lähes 30 000 miehen vahvuiset Irakin joukot Mosulista. Isisin vallattua Mosulin kaupungista pakeni parissa päivässä puoli miljoonaa, joista suurin osa siirtyi Irakin Kurdistaniin.


title: Mosulin taistelu

text: Osa Mosulin sunnivähemmistöstä piti aluksi Isisiä vapauttajana, sillä Irakin šiiajohtoiset turvallisuusjoukot olivat kohdelleet heitä huonosti. Isis alkoi vainota Mosulin uskonnollisia vähemmistöjä heti kaupungin valtauksen jälkeen. Vallattuaan kaupungin Isis vangitsi arviolta 1 500 irakilaista sotilaista, joista yli tuhat teloitettiin. Mosulin eteläpuolella sijaitsevalta aavikolta löytyi Mosulin valtauksen edetessä arviolta 4 000 ihmisen maanvajoamaan tehty joukkohauta, johon Isis oli haudannut Irakin valtion sotilaita, poliiseja ja virkamiehiä.


title: Mosulin taistelu

text: Yhdysvaltain johtama liittouma alkoi taistella ilmasta käsin Isisiä vastaan vuonna 2014. Se surmasi Isisin johtajia ilmaiskuillaan. Isis alkoi vuonna 2015 kärsiä aluetappioita Irakissa ja Syyriassa. Irakin armeija käynnisti suuroperaation jihadisteja vastaan. Kurdit koettivat jo tammikuussa vuonna 2015 vallata Mosulin Yhdysvaltain tuella. Kurdien peshmergataistelijat etenivätkin melko lähelle kaupunkia, mutta eivät halunneet edetä kurdialueen ulkopuolelle. Taistelu Mosulin lähistön hallinnasta jatkui. Kurdien peshmergat torjuivat suurelta osin Isisin hyökkäykset Mosulin seuduilla. Heinäkuussa 2016 Isis menetti Fallujan, joka oli järjestön toiseksi tärkein tukikohta Irakissa.


title: Mosulin taistelu

text: Isisillä arvioitiin taistelun alussa olevan Mosulin kaupungissa noin 6 000 taistelijaa ja kaupungin lähialueilla 2 000 taistelijaa. Taistelijoista 1 000 on ulkomaalaisia.


title: Mosulin taistelu

text: Irakin turvallisuusjoukoissa taistelee Mosulin lähellä yhteensä 54 000–60 000 sotilasta. Irakin sisäministeriön alaisia puolisotilaallisia vapaaehtoisjoukkoja on 14 000, joista 9 000 sunneja. Itse Mosulin kaupungin takaisinvaltaus on tarkoitus jättää vain Irakin armeijan ja kansallisen poliisin tehtäväksi. Irakin turvallisuusjoukkoja auttavat kristittyjen puolisotilaalliset poliisit, kurdien peshmergajoukot ja etäämpänä Mosulista myös šiiojen puolisotilalliset joukot. Kurdeilla on noin 40 000 sotilasta. Yhdysvaltojen johtama 66 maan liittouma "Operation Inherent Resolve" tukee Mosulin valtausta ilmaiskuilla, tiedustelutiedoilla ja kouluttamalla Isisin vastaisia joukkoja. Suomi on osallistunut operaatioon lähettämällä kirurgisen ensihoitoryhmän hoitamaan haavoittuneita ja lähettämällä yli sata sotilasta kouluttamaan sekä neuvomaan peshmergoita. ja Yhdysvaltojen, Britannian ja Ranskan erikoisjoukot neuvovat Isisin vastaisia joukkoja taisteluissa.


title: Mosulin taistelu

text: Mosul oli tärkein Isisin valvoma kaupunki Irakissa. Se on myös Isisille symbolisesti tärkeä, sillä Isisin johtaja Abu Bakr al-Baghdadi julisti Mosulissa sijaitsevassa al-Nurin moskeijassa Isisin islamilaiseksi kalifaatiksi. Isisin vastaisten joukkojen tavoitteena on vapauttaa kaupunki Isisin valvonnasta, mikä veisi siltä uskottavuutta kalifaattina. Lisäksi Irak saisi takaisin Mosulin padon, jonka vesivoimala tuottaa sähköä Irakiin. Taistelusta odotettiin tiukkaa ja jopa kuukausien mittaista.


title: Mosulin taistelu

text: Mosulissa arvioitiin asuvan ennen hyökkäystä 700 000 – 1,5 miljoonaa asukasta. Yhdistyneet kansakunnat varoitti ennen taistelun alkua, että jopa miljoona mosulilaista saattaa joutua lähtemään pakolaiseksi taistelun seurauksena. Irakissa oli ennen Mosulin taistelun alkua kolme miljoonaa maan sisäistä pakolaista. Mosulia uhkaa taistelun takia humanitaarinen kriisi, ja taistelua onkin verrattu Aleppon taisteluun Syyriassa. Monia Mosulin taisteluun osallistuvia joukkoja yhdistää vain halu voittaa yhteinen vihollinen Isis, joten Mosulia Isisiltä valtaavien joukkojen onkin pelätty alkavan taistella keskenään Mosulin valtauksen jälkeen.


title: Mosulin taistelu

text: Isisin on pelätty käyttävän taistelussa kemiallisia aseita. Yhdysvallat on varoittanut Isisin saattavan käyttää sinappikaasua hyökkäyksen torjumisessa. Isis valmisti Mosulin yliopistolla alkeellisia kemiallisia aseita. Isisin taistelijoiden on pelätty painuvan maan alle ja jatkavan toimintaansa varsinaisen taistelun loputtua. Isisin pelättiin aluksi myös vaurioittavan Mosulin patoa.


title: Mosulin taistelu

text: Irakin armeija aloitti 2 000–3 000 sotilaan voimalla Mosulia ympäröivien kylien valtaamisen maaliskuussa 2016. Tuolloin peshmergajoukkojen tukikohta sijaitsi Makhmourin kaupungissa 60 kilometriä Mosulin pohjoispuolella. Ennen Mosulin valtausta Yhdysvallat lähetti huhtikuussa 2016 Irakiin noin 200 sotilasta lisää sekä Apache-taisteluhelikoptereita.


title: Mosulin taistelu

text: Liittouman tukikohta on Qayyarahin kaupungissa sijaitseva Qayyarahin lentotukikohta 65 kilometriä Mosulin eteläpuolella. Irakin turvallisuusjoukot valtasivat sen kesäkuussa 2016, jonka jälkeen kenttää on kunnostettu. Qayyarahin lentotukikohdasta Isisin vastainen liittouma voi toimittaa ruokaa, polttoainetta ja aseita etulinjaan. Qayyarahissa on lentotukikohdan lisäksi Yhdysvaltojen ja Ranskan tykistöä.


title: Mosulin taistelu

text: Lännestä hyökkäävien peshmergajoukkojen tavoitteena oli katkaista Isisin taistelijoiden yhteys Syyriaan, jotta Isis ei saisi vahvistuksia. Rintaman siirtyessä Mosulin ympäristöstä lähemmäs itse kaupunkia Mosulin lähelle perustetaan uusi tukikohta, johon siirretään liittouman operaation päämaja. Isisin vastaisten joukkojen tarkoituksena on saartaa Mosul ja vallata se talo talolta.


title: Mosulin taistelu

text: Estääkseen mosulilaisten pakenemisen ja hidastaakseen kaupungin valtausta Isis sulki kaupunkiin johtavat tiet. Isis valmistautui taisteluun kaivamalla erityisesti Mosulin itäpuolelle juoksuhautoja ja kaivamalla kaupungin alle tunneleita, joita pitkin Isisin joukot voivat liikkua huomaamatta. Isis poltti öljylähteitä ja autonrenkaita saadakseen näkyvyyttä vähentävän savuverhon, joka haittasi Isisin vastaisen liittouman ilmaiskujen tekemistä. Isis myös miinoitti kaupunkia ja asensi sinne tienvarsipommeja. Lisäksi Isis valmisti autopommeja ja koulutti itsemurhapommittajia taistelua varten.


title: Mosulin taistelu

text: Irakin armeija aloitti hyökkäyksen kohti Mosulia 17. lokakuuta 2016 apunaan peshmergat ja šiiataistelijat. Yhdysvaltain johtama liittouma iski samaan aikaan ilmasta Isisin asemiin Mosulissa ja lähistöillä.


title: Mosulin taistelu

text: Kurdien peshmergajoukot etenivät 17. lokakuuta pohjoisessa kolmesta suunnasta. Irakin joukot valtasivat etelässä useita kyliä ja poliisit ottivat Quyyarahin alueen öljykentät valvontaansa. Taisteluiden edetessä Isisin taistelijat siirtyivät piilottelemaan siviilien sekaan. Joitakin Isisin taistelijoita pakeni Syyriaan. Isis uhkasi mestata pakoa yrittävät taistelijansa. Seuraavana päivänä Irakin ja kurdien joukkojen eteneminen hidastui Isisin itsemurhahyökkäysten, sala-ampujien ja tienvarsipommien takia. Irakin 9. divisioona eteni 19. lokakuuta kuuden kilometrin päähän Mosulin esikaupungeista. Toisaalla Kani Haramissa Irakin armeija oli vielä 35 kilometrin päässä Mosulista. Irakin eliittijoukkoja, joiden oli määrä edetä ensimmäisinä Mosuliin, saapui kurdien Isisiltä valtaamalle seudulle 20. lokakuuta. Irakin joukot valtasivat Bartellan, vaikka Isis yritti tehdä vastarintaa muun muassa räjäyttämällä yhdeksän kuorma-autopommia. Irakin joukkojen mukaan 200 Isisin taistelijaa kuoli Bartellan taistelusta, ja niin päivästä tuli siihen astisista verisin. Myös jonkin verran siviilejä pakeni 20. lokakuuta. Isisin taistelijat tekivät monia hyökkäyksiä Kirkukiin 21. lokakuuta. Isisin taistelijat olivat tekeytyneet pakolaisiksi. 22. lokakuuta Isis räjäytti Mosulin eteläpuolella Mishraqissa sijaitsevan suuren rikkitehtaan, minkä seurauksena myrkylliset kaasut levisivät lähikyliin ja tuhansia ihmisiä hakeutui hoitoon hengitysvaikeuksien takia. Irakin armeija oli yhä vasta 20 kilometrin päässä Mosulista. Turkki liittyi Isisin vastaiseen rintamaan 24. lokakuuta Irakin vastustuksesta huolimatta. Isis kaappasi vähäksi aikaa samana päivänä autiomaassa sijaitsevan Rutban pikkukaupungin. Hyökkäyksen ensimmäisen viikon aikana Yhdysvaltain ilmavoimat tekivät enemmän ilmaiskuja kuin aiemmin. 26. lokakuuta 57 Irakin sotilasta oli kuollut, 250 haavoittunut ja arviolta 20–30 kurditaistelijaa kuollut. Päivää myöhemmin Yhdysvallat ilmoitti, että Mosulin taistelussa on kuollut arviolta 900 Isisin taistelijaa.


title: Mosulin taistelu

text: Kurdien peshmergajoukot valtasivat 28. lokakuuta Faliliyan, joka sijaitsee vain neljän kilometrin päässä Mosulista. Irakin armeija valtasi samana päivänä 30 kilometrin päässä Mosulista sijaitsevan al Shuran. Irakin šiiataistelijat hyökkäsivät 29. lokakuuta kohti Tal Afaria pyrkimyksenään katkaista Isisin huoltoreitit länteen ja samalla kiristää Mosulin saartoa. Kurdit ja Turkki vastustivat šiiataistelijoiden osallistumista operaatioon, sillä šiiataistelijat ovat aiemmin syyllistyneet väkivaltaan sunneja kohtaan. Irakin erikoisjoukot valtasivat 14 sotilaan tappioin Bazwayan kylän. Irakin armeijan eliittijoukot etenivät 30. lokakuuta myös Ali Rashshin kylään, joka sijaitsee seitsemän kilometriä Mosulin laidalta kaakkoon. Irakin turvallisuusjoukot ja kurdien peshmergat etenivät 31. lokakuuta alle viiden kilometrin päähän Mosulista. Samaan aikaan Irakin armeijan joukot olivat etelässä yhä 20 kilometrin päässä Mosulista.


title: Mosulin taistelu

text: Maanantaina 31. lokakuuta Irakin armeijan eliittijoukot taistelivat ensi kertaa Mosulin esikaupunkialueella edettyään Kuklajin teollisuusalueelle. Yksittäisiä taisteluja käytiin myös Itä-Mosulin al-Karamahissa.


title: Mosulin taistelu

text: Irakin erikoisjoukot saapuivat 1. marraskuuta Mosulin itäosiin ja valtasivat kaupungin televisioaseman. Myöhemmin samana päivänä Irakin armeija valtasi Shahrazadin kylän ja tunkeutui sen lähellä Mosuliin. Isis teki ankaraa vastarintaa muun muassa tarkka-ampujilla, itsemurhapommeilla, panssariestein, tienvarsipommein, singoin ja kranaatinheittimin. Irakin armeija ylitti Isisin tekemän öljynpolttokaivannon. Irakin pääministeri vaati televisiopuheessaan Isisin taistelijoita antautumaan. Kalifi Abu Bakr al-Bagdad antoi 3. marraskuuta harvinaisen tiedotuksen, jossa hän käski kannattajiaan puolustamaan Mosulia ja varoitti kaupungin asukkaita kääntymästä Isisiä vastaan. Keskiviikkona 2. marraskuuta Isisin vastaisten joukkojen eteneminen pysähtyi huonojen sääolosuhteiden vuoksi. Šiiajoukot katkaisivat 3. marraskuuta toisen Mosulista lähteen vievän valtatien. Irakin joukoilla oli 4. marraskuuta hallussaan monia Itä-Mosulin kaupunginosia. Joukot etenivät nopeasti Mosulin itäreunalla pohjoiseen. Illalla joukot taistelivat al Zahran kaupunginosan hallinnasta. Armeija eteni ilmavoimien ja tykistön tukemina kohti kaupungin keskustaa. 15 irakilaista Humvee-panssariautoa joutui Isisin väijytykseen ja vain kolme niistä jäi jäljelle. Isis poltti autonrenkaita vähentääkseen ilmasta iskevien lentokoneiden näkyvyyttä. Siviilejä kuoli paikoin Isisin kranaatinheitintuleen. Irakin armeija eteni 5. marraskuuta Hammam al-Aliliin. Samana päivänä joukot joutuivat vetäytymään yhdestä valtaamastaan kaupunginosasta. Joukot olivat noin kuudessa päivässä edenneet Mosulissa vasta noin kilometrin verran.


title: Mosulin taistelu

text: Seuraavina viikkoina rintama Mosulissa pysyi lähes paikoillaan. Tämä johtui siitä, ettei liittouma halunnut tehdä ilmaiskuja tiheästi asutulla alueella ja ilmavoimien käyttö oli usein mahdotonta huonon sään takia. Tilanne suosi Isisin käyttämää taktiikkaa, johon kuului tarkka-ampujien ja itsemurhapommittajien käyttö kranaatinheittimien tuella. Irakin eliittijoukot sanoivat 16. marraskuuta hallitsevansa Hayy al-Bakrin kaupunginosaa neljän kilometrin päässä Mosulin keskustasta. Šiiojen puolisotilaalliset joukot valtasivat samana päivänä Mosulista 60 kilometriä länteen sijaitsevan Tal Afarin lentokentän.


title: Mosulin taistelu

text: Šiiojen Hashed al-Shaabi -järjestön joukot katkaisivat 23. marraskuuta Isisin viimeisen huoltoreitin Tal Afarissa. Huoltoreitti katkaisi Isisin yhteydet Raqqaan, jolloin Mosul jäi saarroksiin. Huoltoreitin katkaisemisen seurauksena veden, terveydenhoidon ja ruoan saaminen piiritettyyn Mosuliin hankaloitui. Taisteluissa hajosi 29. marraskuuta tärkeä vesiputki ja sen seurauksena noin 650 000 ihmistä jäi ilman juoksevaa vettä. Taisteluiden takia putkea ei päästy korjaamaan heti.


title: Mosulin taistelu

text: Mosulin kaupunkialueen rintama pysyi lähes paikoillaan useita viikkoja. Irakin joukot aloittivat kaupunkisodan toisen vaiheen 29. joulukuuta 2016. Hyökkäyksen tueksi Yhdysvallat kiihdytti ilmaiskujaan Mosuliin, lisäsi maavoimiensa tukea Irakin asevoimille ja siirsi tykistöään Mosulin lähelle. Armeijan erikoisjoukot ja poliisit etenivät nopeasti syvemmälle Mosulin itä- ja eteläosiin. Joukot saavuttivat Tigris-joen rannan 8. tammikuuta 2017. Irakin joukot valtasivat 15. tammikuuta melko ehjän Mosulin yliopiston. Irakin joukot valvoivat koko Mosulin itäpuoliskoa 18. tammikuuta. Isisin joukot yrittivät kuitenkin öisin soluttautua Mosulin itäosiin. Isis iski liittouman joukkojen kimppuun myös nelikoptereilla. Rintama pysyi viikkoja paikoillaan tammi–helmikuussa.


title: Mosulin taistelu

text: Hyökkäyksen jatkaminen Tigris-joen länsirannalle arvioitiin veriseksi, sillä Isisin arveltiin taistelevan Mosulissa viimeiseen mieheen asti. Joen yli kulkevia siltoja ei voinut käyttää, sillä ilmavoimat olivat tuhonneet ne aiemmin. Mosulin länsipuolen kadut ovat erityisesti vanhassa kaupungissa niin kapeita, ettei niissä voinut ajaa panssarivaunuilla. Niinpä sotilaiden arveltiin käyvän korttelisotaa, jossa Irakin joukot valtaavat Länsi-Mosulin talo talolta. Tämän arvioitiin aiheuttavan suuria tappioita sotilaille ja vaarantavan siviilit. Isis on kaupungin länsiosassa vahvempi, ja sen vastaisten joukkojen pitää varoa siviileitä. Mosulissa oli ennen hyökkäystä kaupungin länsiosiin Isisin valvonnassa noin 800 000 siviiliä, joista 350 000 oli lapsia. Irakin joukot etenivät Mosulin länsipuolella pohjoiseen 28. helmikuuta Al Damrej Al Saqqiran kylään asti.


title: Mosulin taistelu

text: Irakin ilmavoimat tekivät ilmahyökkäyksiä Isisin komentokeskuksiin 17. ja 18. helmikuuta. Irakin ilmavoimat pudotti 18. helmikuuta Isisin hallitsemille alueille lentolehtisiä, joissa se tiedotti siviilejä alkavasta hyökkäyksestä ja kehotti Isisin taistelijoita antautumaan. Seuraavana päivänä Irakin joukot aloittivat hyökkäyksen Länsi-Mosuliin eteläpuolelta. Isisin joukoilla oli selkeä miesalivoima, vähemmän raskaita aseita eikä lainkaan ilmavoimia. Isisin vastaisen liittouman joukot valtasivat ensimmäisenä päivänä useita Mosulin laitamilla sijaitsevia kyliä. Irakin turvallisuusjoukot valtasivat 23. tammikuuta Mosulin lentokentän liittouman ilmaiskujen tuella. Lentokentän valtauksen jälkeen liittouman joukot etenivät Länsi-Mosulin esikaupunkeihin. Shiiajoukot ja Irakin hallituksen joukot valtasivat myös Mosulista länteen sijaitsevat Tal Zalatin, Tal Rumanin ja Atshanan kukkulat. Irakin joukot taistelivat 25. helmikuuta eteläisen Länsi-Mosulin Tayranin ja Mamunin lähiöissä. Irakin joukkojen tappiot kasvoivat: helmikuun 22. ja 25. päivän välillä Irakin joukoista kaatui 30 miestä. Irakin joukot valtasivat 27. helmikuuta eteläisimmän niistä Tigris-joen ylittävistä silloista, jotka yhdistävät Itä- ja Länsi-Mosulin. Silta oli pahasti vaurioitunut. Jos Irakin joukot saavat sen korjattua, ne pystyvät kuljettamaan helposti miehiä ja kalustoa Tigris-joen länsipuolelle. Irakin joukot katkaisivat 28. helmikuuta – 1. maaliskuuta lännessä Tal Afariin vievän valtatien ja hyökkäsivät Badushin vankilaan. Maaliskuun alussa huono sää hidasti joukkojen sotatoimia muutaman päivän ajan. Kovat sateet muuttivat tiet mutaisiksi ja haittasivat liittouman ilmatuen antamista.


title: Mosulin taistelu

text: Irakin joukot etenivät 5. maaliskuuta Mosulin keskustaan neljälle Isisin hallitsemalle asuinalueelle. Isis sai pidettyä vanhan kaupungin hallussaan. Irakin joukot valtasivat al-Jamhuriyan sillan 6. maaliskuuta. Irakin armeijan joukot etenivät 7. maaliskuuta hallintokortteleihin, jossa ne valtasivat Mosulin keskuspankin toimiston, Isisin oikeustalonaan käyttämän rakennuksen ja al-Hurriyahin sillan länsipään. Irakin armeija pyrki korjaamaan tuhoutuneita siltoja hyökkäyksen nopeuttamiseksi tai korvaamaan ne ponttonisilloilla. Irakin joukot valtasivat 8. maaliskuuta Mosulin historiallisen museon. Ne pitivät tuolloin hallussaan al-Dawasan, al-Danadanin ja Talal-Rumanin lähiöitä.


title: Mosulin taistelu

text: Irakin 9. divisioona piiritti Länsi-Mosulin täysin 12. maaliskuuta 2017. Tuolloin Irakin asevoimat olivat saaneet haltuunsa kolmasosan Länsi-Mosulista ja Isisin vastarinta oli alkanut heikentyä. Isisin jouduttua ahtaalla se takavarikoi hallitsemillaan alueilla puhelimet ja televisiot, jotta ihmiset eivät saisi tietää taistelun tilannetta. Länsi-Mosulin täydellisen piirittämisen jälkeen taistelut siirtyivät Mosulin vanhaan kaupunkiin.


title: Mosulin taistelu

text: Isisin vastainen liittouma teki 17. maaliskuuta Irakin armeijan pyynnöstä al-Jadidan alueelle ilmaiskun, joka osui Isisin räjähteillä lastattuun kuorma-autoon. Ilmaiskun aiheuttama kuorma-auton räjähdys tuhosi kymmeniä läheisiä rakennuksia tiheään asutussa korttelissa. Kun alueen taistelut laantuivat vajaa viikko myöhemmin, räjähdyksen jälkiä päästiin tutkimaan. Tuhoutuneiden talojen raunioista oli kaivettu 26. maaliskuuta mennessä 61 ihmistä, mutta ilmaiskussa ja räjähdyksessä arveltiin kuolleen jopa 200 ihmistä. Monet ihmisoikeusjärjestöt huolestuivat kasvaneesta siviiliuhrien määrästä. Irakin armeija keskeytti hyökkäyksensä 25. maaliskuuta siviiliuhrien suuren määrän vuoksi. Irakin armeijan erikoisjoukkojen komentaja Maan al-Saadin mukaan ilmaiskun oli tarkoitus tappaa kerrostaloihin piiloutuneita Isisin tarkka-ampujia. Al-Saadi kiisti tienneensä talon kellareissa olleista siviileistä ja piti ilmaiskua ansana, jonka tarkoitus oli kääntää yleinen mielipide ilmaiskuja vastaan.


title: Mosulin taistelu

text: Irakin armeija jatkoi 27. maaliskuuta hyökkäystään Mosulin vanhan kaupungin lounaispuolella. Isisin vastainen liittouma ei pystynyt etenemään vanhan kaupungin kapeille kaduilla raskailla sotilasajoneuvoilla, joten se joutui käymään taisteluja talo talolta. Huhtikuun puolivälissä taistelut olivat siirtyneet lähelle Isisille symbolisesti tärkeää al-Nurin moskeijaa, jota sen taistelijat puolustivat raivokkaasti. Siviilit joutuivat piiritetyssä vanhassa kaupungissa ristituleen, ja heillä oli pula elintarvikkeista, lääkkeistä sekä puhtaasta vedestä.


title: Mosulin taistelu

text: Irakin joukot valtasivat maalis-huhtikuussa 2017 suurimman osan Länsi-Mosulista. Isis pudotti 6. huhtikuuta ensi kertaa Mosulin taistelussa ilma-aluksen, kun se ampui alas Irakin armeijan helikopterin tappaen kaksi lentäjää. Irakin armeijan 9. panssaridivisioona ja nopean toiminnan joukot avasivat 4. toukokuuta 2017 uuden rintaman Luoteis-Mosuliin, minkä jälkeen Isisin valvonnassa oleva alue kutistui nopeasti. Irakin armeijan ja poliisin hyökkäys valtasi 8.-10. toukokuuta suuren osan Länsi-Mosulista. Isisin hallinnassa oli 16. toukokuuta enää muutaman kaupunginosan kattava noin 12 neliökilometrin kokoinen alue. Vaikka Isisin vastainen liittouma oli kalustoltaan ja miesluvultaan ylivoimainen, se joutui etenemään hitaasti talo talolta Länsi-Mosulin katujen ahtauden ja 400 000 siviilin takia. Heinäkuun lopussa Mosulista oli paennut väkivaltaa ja nälkää pakoon yhteensä 70000 ihmistä. Irakin hallituksen joukot aloittivat 27. toukokuuta raskain asein suurhyökkäyksen vanhaan kaupunkiin sen lähialueella, jota isis yhä valvoi. Sokkeloinen vanha kaupunki oli jäämässä Isisin viimeiseksi suojapaikaksi Mosulissa.


title: Mosulin taistelu

text: Isisin valvomalla alueella oli yhä 100000 siviiliä. 13. kesäkuuta Isis oli saarroksissa vanhassa kaupungissa. 18. kesäkuuta Irakin joukot hyökkäsivät sinne. 21. kesäkuuta Isis räjäytti moskeijan, jossa kalifi al-Bagdadi julisti kalifaatin perustetuksi. Järjestö syytti räjäytyksestä länttä. Tämän jälkeen taistelu Vanhasta Mosulista kiihtyi, kun Irakin joukot hyökkäsivät sinne kahdesta suunnasta. Irakin hyökkäys takkusi edelleen. Juhannuksen aikoihin Isis-joukot valtasivat erillisen alueen kaupungin laidoilta pyrkien hajottamaan Irakin joukkojen hyökkäysrintamaa. Illalla 29. kesäkuuta hallituksen joukot valvoivat puolta Mosulin vanhasta kaupungista.


title: Mosulin taistelu

text: Irakin armeija kutisti Isisin pääalueen rajuissa taisteluissa heinäkuun 3. päivään mennessä Tigriin rannalla olevaksi 300x500 metrin kaistaleeksi. 6. heinäkuuta Isisillä oli yhä valvonnassaan 20000 mosulilaista siviiliä.


title: Mosulin taistelu

text: 9. heinäkuuta 2017 Hallituksen joukot etenivät Tigris-joelle. He tappoivat muutaman kymmenen Tigriksen yli paennutta Isis-sotilasta. Samana päivänä Irakin pääministeri ilmoitti Mosulin kokonaan takaisin vallatuksi ja julisti virallisesti voiton seuraavana päivänä. Kaupungissa oli tuona päivänä voiton julistamisen jälkeenkin ilmaiskuja ja taisteluja. Isis jäi Mosulin menettämisestä huolimatta laajalle alueelle Irakiin, mm Tal Afariin. Seuraavina päivinä jatkuivat hajanaiset taistelut kaupunkiin piiloutuneiden harvojen isis-taistelijoiden ja hallituksen joukkojen välillä.


title: Mosulin taistelu

text: Isisin taistelijat ovat ottaneet Mosulin lähialueilta kymmeniätuhansia siviilejä ihmiskilviksi Mosulin keskustaan ja ampuneet siirtoa vastustaneet. Isis on myös teloittanut siviilejä, jotka ovat kieltäytyneet liittymästä Isisiin. Yhdistyneiden kansakuntien mukaan Isis on syyllistynyt taisteluiden aikana useisiin joukkosurmiin. Isisin tarkka-ampujat ovat ampuneet Mosulin taistelun aikana erityisesti siviilejä, ja haavoittuneista viidesosa onkin siviilejä. Sunnuntaina 23. lokakuuta Isis tappoi 50 panttivangiksi ottamaansa poliisia. Keskiviikkona 26. lokakuuta Isis tappoi 232 siviiliä, joista 190 oli entisiä Irakin turvallisuusjoukkojen jäseniä. Isisiltä vallatusta Tuloul Naserin kylästä on löytynyt 70 ruumista, joissa on merkkejä ampumisesta. Mosulin eteläpuolelta Hamam al-Alilista löytyi 7. marraskuuta noin sata päätöntä ruumista joukkohaudasta. Mosulin itäpuolella Gogjalissa kuoli 22. joulukuuta 23 ihmistä Isisin tekemässä autopommi-iskussa. Samana päivänä 11 avustustarvikkeita hakenutta ja jakanutta ihmistä kuoli Isisin kranaatinheitintulessa. Badoushin vankilasta löytyi 11. maaliskuuta 2017 noin 500 ruumista joukkohaudasta.


title: Mosulin taistelu

text: Irakin armeijan erikoisjoukot kiduttivat ja joskus tappoivat vankejaan ja siviilejä, myös ilman mitään varsinaista syytä. Erikoisjoukkojen kapteeni Omar Nazir ei ABC:n haastattelussa kiistänyt tekoja, vaan sanoi, että erikoisjoukot eivät ota vankeja..


title: Mosulin taistelu

text: Myös Isisiä vastaan taistelevat šiiojen puolisotilaalliset joukot ovat YK:n ja Amnestyn syyllistyneet julmuuksiin sunnimuslimeita kohtaan valtaamillaan alueilla, minkä takia šiiojen puolisotilaalliset joukot eivät saa osallistua itse Mosulin kaupungin valtaukseen. Sunniheimo Sab’awin puolisotilaalliset joukot ovat nöyryyttäneet ja hakanneet Isis-taistelijoiksi epäilemiään henkilöitä. Kurdit ja Irakin poliisin univormuun pukeutuneet ihmiset ovat pidättäneet ja tappaneet kymmeniä Isisin taistelijoiksi epäilemiään siviilejä.. Eräs irakilainen poliisi kertoi Expressen-lehdelle kiduttamisen, pahoinpitelyn ja kaulojen katkomisten syyksi koston. Isis oli tappanut neljä hänen veljeään.


title: Mosulin taistelu

text: Enimmäkseen šiioista koostuvat Kansan mobilisointiyksiköt on tuhonnut järjestelmällisesti satoja taloja sunnikylistä Mosulin luoteispuolelta. Ihmisoikeusjärjestö Human Rights Watchin mukaan Irakin armeijan taistelussa ottamia sotavankeja on pidetty vankileireillä epäinhimillisissä olosuhteissa.


title: Mosulin taistelu

text: Amnestyn mukaan Mosulin taistelussa käytettiin Karemleshin kylän lähistöllä savuverhon luomiseen valkoista fosforia, joka aiheuttaa pahoja palovammoja ja on sytyttyään erittäin hankala sammuttaa. Maaliskuun 2017 alussa Mosulissa epäiltiin käytetyn kemiallisia aseita, joiden seurauksena 12 ihmistä hakeutui sairaalaan. Uhreilla oli oksentelua, yskimistä, rakkuloiden muodostumista ja silmien punoitusta. Neljällä uhreista oli todennäköisesti syövyttävistä aineista johtuvia vakavia vammoja. Irakin YK-lähettiläänä toimivan Mohamed Ali Alhakimin mukaan todisteita Isisin kemiallisista aseista ei löytynyt.


title: Mosulin taistelu

text: Mosul on taisteluiden jäljiltä raunioina. Pommitusten seurauksena Mosulin kadut ja muu infrastruktuuri on hajalla. Monet Mosulin arkeologisesti merkittävät kohteet vaurioituivat pahoin. Lähes kaikki Tigris-joen ylittävät sillat tuhoutuivat taistelussa. Jälleenrakentamisen on arveltu vievän vuosia.


title: Mosulin taistelu

text: Kansainväliset avustusjärjestöt ovat varoittaneet, että Mosulin taistelun seurauksena jopa miljoonaa ihmistä saattaa joutua lähtemään pakolaisiksi. 20. marraskuuta Mosulista oli paennut noin 56 000 ihmistä. 27. marraskuuta paenneita oli noin 70 000. YK arvioi 23. joulukuuta, että Mosulista on paennut yli 90 000 ihmistä. Tammikuun 2017 alussa paenneita oli 125 000. Tammikuun 2017 puolivälissä paenneiden määrä ylitti 100 000. Helmikuun 2017 alussa kaupungista arveltiin paenneen jopa 190 000 ihmistä, joista 30 000 oli päässyt palaamaan. Helmikuun lopussa YK arveli, että kaupungista olisi paennut jopa 400 000 ihmistä. YK:n mukaan Mosulista oli paennut huhtikuun puolivälissä yli 493 000 ihmistä.


title: Mosulin taistelu

text: Länsi-Mosulista oli paennut Irakin joukkojen 19. helmikuuta 2017 aloittaman hyökkäyksen jälkeen 27. helmikuuta mennessä noin 3 800 ihmistä. Paenneita oli 28. helmikuuta mennessä yli 16 000. YK:n mukaan Länsi-Mosulista oli paennut 3. maaliskuuta mennessä 28 400 siviiliä. Irakin joukkojen Mosulin keskustaan 5. maaliskuuta aloittaman hyökkäyksen alussa paenneita oli arviolta 45 000 ihmistä. Kansainvälisen pakolaisjärjestön mukaan Länsi-Mosulista oli paennut 8. maaliskuuta mennessä yli 51 000 siviiliä. Kansainvälisen siirtolaisuusjärjestön mukaan Länsi-Mosulista oli paennut 14. maaliskuuta mennessä 80 000 ihmistä. Länsi-Mosulista oli yrittänyt paeta siviileiden mukana myös irakilaisia Isis-taistelijoita. YK:n mukaan Länsi-Mosulista oli paennut 23. maaliskuuta mennessä 153 000 ihmistä. YK:n mukaan Länsi-Mosulista oli paennut 27. maaliskuuta mennessä yli 180 000 siviiliä. Länsi-Mosuliin tehdyn hyökkäyksen ensimmäisinä viikkoina sieltä pakeni päivässä vain noin 2 400 ihmistä, mutta kuuden viikon kuluttua hyökkäyksen alkamisesta Länsi-Mosulista pakeni arviolta 8 000–12 000 ihmistä päivässä.


title: Mosulin taistelu

text: Pakolaisten tilannetta hankaloittaa talven tulo ja suojapaikkojen vähäisyys. Helmikuussa 2017 Mosulin lähistölle oli Kansainvälisen siirtolaisuusjärjestön mukaan rakennettu kymmeniä hätäleirejä, joista suurimmissa asui jopa tuhansia ihmisiä telttamajoituksessa. Pakolaisleirit ovat ahtaita, eikä niissä ole useinkaan saatavilla puhdasta vettä.


title: Mosulin taistelu

text: Amnestyn mukaan haavoittuneiden ja taistelussa traumatisoituneiden hoito on puutteellista. Taistelun myötä Mosulissa on pula ruoasta, lääkkeistä, polttoaineesta, puhtaasta vedestä, sähköstä ja äidinmaidon korvikkeesta. Humanitääriset ongelmat ovat erityisen pahoja saarretussa Länsi-Mosulissa, josta paenneista lapsista suurin osa oli Lääkärit ilman rajoja -järjestön mukaan aliravittuja. Taistelun aikana Mosulin koulut olivat suljettuina. Isisiltä vallatuilla alueilla ihmisillä ei ole töitä eikä rahaa, sähköt toimivat epäluotettavasti ja vedestä sekä ruoasta on pulaa.


title: Mosulin taistelu

text: Marraskuun 2016 loppuun menessä noin 600 siviiliä oli kuollut taisteluissa. Suurin osa kuolonuhreista oli Isisin tykistön ja tarkka-ampujien tappamia. Myös Isisin vastaisen liittouman ilmaiskut aiheuttivat siviiliuhreja, vaikka liittouma pyrki välttämään niitä. Suomen Punaisen Ristin lähettämän kokeneen sairaanhoitajan mukaan siviilit kärsivät Mosulin taistelussa poikkeuksellisen paljon. Erbilissä sijaitsevassa sairaalassa työskentelevän SPR:n lähettämän avustustyöntekijän mukaan sotavammoja saaneilla ihmisillä kestää jopa viikkoja päästä hoitoon. Mosulissa taistelussa oli kuollut 5. toukokuuta 2017 mennessä ainakin 8 000 siviiliä.


title: Mosulin taistelu

text: Mosulin taistelun aikana Isis on lisännyt erityisesti kurdialueilla tekemiensä terrori-iskujen määrää viedäkseen median huomiota Mosulin taistelusta ja sitoakseen Irakin armeijan joukkoja terrorismin vastaisiin toimiin. Isis iski 24. marraskuuta 2016 Hillassa autopommilla suositulle huoltoasemalle tappaen noin sata ihmistä ja haavoittaen kymmeniä. Kuolleista valtaosa oli iranilaisia pyhiinvaeltajia. Hyökkäyksen jälkeen Isisin taistelijoiden on arveltu palaavan Eurooppaan ja tekevän siellä terrori-iskuja.


title: Mosulin taistelu

text: Turkki ilmoitti haluavansa osallistua Mosulin valtaukseen, mutta Irak ja kurdit eivät suostuneet siihen. Turkki aikoo silti osallistua taisteluun kouluttamallaan 1 500 irakilaisella taistelijalla ja ilmaiskuilla. Tämän seurauksena Turkin ja Irakin välit kiristyivät. Venäjä huomautti taistelun luomista humanitaarisista vaikeuksista pommittaessaan samaan aikaan Aleppoa yhdessä Syyrian kanssa.


title: Al Jabal al Akhdar

text: Al Jabal al Akhdar () on Libyan kunta. Alueen pinta-ala on 11 429 km². Asukasluku oli 206 180 vuonna 2006. Hallinnollinen keskus on Beida.


title: Jukkatalo

text: Jukkatalo Oy on vuonna 1968 nimellä Pyhännän Rakennustuote Oy perustettu suomalainen puualan yritys, jonka päätoimialana on puurakenteisten omakotitalojen valmistus ja myynti. Tehdas sijaitsee Pohjois-Pohjanmaalla Pyhännän kunnassa ja on yksi kunnan suurimpia työnantajia.


title: Jukkatalo

text: Jukkatalo oli vuonna 2015 Suomen neljänneksi suurin talotoimittaja runsaan viiden prosentin markkinaosuudella. Jukkatalo valmistaa vuosittain noin 300 omakotitaloa. Yhtiön liikevaihto vuonna 2017 oli 34 miljoonaa euroa, ja se työllisti noin 140 henkeä.


title: Jukkatalo

text: Jukkatalo kuuluu yhtenä toimijana suureen PRT-Forest-konserniin, jonka liikevaihto vuonna 2017 oli 141 miljoonaa euroa. Konserniin kuuluvat myös muun muassa hirsitaloja valmistava Kontiotuote Oy ja yksilöllisiä puutaloja valmistava Lappli-Talot Oy.


title: Jukkatalo

text: Vuonna 1967 Pyhännän kunta perusti sahan kunnan korkean työttömyyden vuoksi. Yrityksen toimitusjohtajaksi valittiin Veijo Sydänmetsä. Vuonna 1968 yhtiön nimeksi tuli Pyhännän Rakennustuote Oy, joka ryhtyi valmistamaan huviloita ja vapaa-ajan asuntoja, pian myös pientaloja. Siitä kasvoi nykyinen Sydänmetsän perheen omistama PRT-Forest-konserni.


title: Jukkatalo

text: 1980-luvun alussa Pyhännän Rakennustuote nousi Suomen valmistalomarkkinoiden kärkeen 16 prosentin markkinaosuudellaan eli noin 800 talopaketin vuosimyynnillään.


title: Jukkatalo

text: Vuonna 2014 Jukka-talojen valmistus yhtiöitettiin konsernissa omaksi Jukkatalo Oy:ksi, kun taas Pyhännän Rakennustuote Oy:n uudeksi tehtäväksi tuli rakennusammattilaisten palveleminen puurakenteisilla elementeillä.


title: Moka (alue)

text: Moka on Mauritiuksen hallintoalue. Alueen pinta-ala on 234,4 km². Asukasluku oli 82 301 vuonna 2011. Hallinnollinen keskus on Moka.


title: Murhalesken muistelmat

text: Murhalesken muistelmat on Anneli Auerin kirjoittama kirja vuodelta 2016. Kirjassa Auer käsittelee kronologisesti elämäänsä alkaen ennen miehensä väkivaltaista kuolemaa, Ulvilan surmaa, läpi vuosia kestäneiden poliisitutkintojen ja oikeudenkäyntien, jolloin häntä epäiltiin teon tekijäksi. Auer käy läpi myös perheen arkea sekä tutkintavankeus- ja vankeusaikaansa. Kirja julkaistiin 16. syyskuuta 2016.


title: Murhalesken muistelmat

text: Kirjasta otettiin Into-kustantamon historian suurin painos, useita tuhansia kappaleita. Kirja perustuu Auerin muistiinpanoihin ja se on ensimmäinen kirjallinen tuote, jossa Auer kertoo tapahtumien kulusta omin sanoin. "Murhalesken muistelmat" julkaistiin myös äänikirjana, ja Auer lukee kirjan itse. Lisäksi kirjan oikeudet on myyty Ruotsiin.


title: Ryhmä X/10

text: Ryhmä X/10 oli suomalaisten taiteilijoiden muodostama ryhmä 1950-luvulla. Ryhmä X/10 perustettiin vuonna 1955 ja se kokoontui Helsingissä Uudenmaankadulla Kumlinin kehysverstaassa. Ryhmä järjesti yhteisiä näyttelyitä eri puolilla Suomea ja Pohjoismaita. Näyttelyissä oli esillä taidegrafiikkaa ja muita paperille tehtyjä teoksia jo kuljetussyidenkin vuoksi. Eino Ruutsalo oli ryhmän johtohamo. Hänen mukaansa ”periaatteena oli työskennellä ilman valmiiksi saneltuja dogmeja ja jokainen jäsen toimi omana jurynään. Jäsenillä ei ollut enempää yhtenäistä aatteellista kuin tyylillistä ilmaisukieltäkään, vaan taloudelliset seikat olivat vaikuttaneet ryhmän syntymiseen.” Ryhmän kuului lisäksi mm. perustajajäsen Sophie Taxell, Igor Eriksson ja Erkki Hervo. Myös Olavi Haarala osallistui ryhmän näyttelyihin.


title: Rocket Lab

text: Rocket Lab on avaruustoiminta-alan yhtiö, joka kehittää pienille hyötykuormille tarkoitettua laukaisujärjestelmää. Perinteisesti pienet hyötykuormat kuten nanosatelliitit laukaistaan isompien hyötykuormien ohessa, jolloin ne ovat esimerkiksi aikataulun ja kiertoradan suhteen toissijaisessa asemassa.


title: Rocket Lab

text: Yhtiön ensimmäinen kantoraketti Electron kykenee laukaisemaan 150 kg:n kuorman 500 km SSO:lle. Kaksivaiheinen raketti käyttää molemmissa vaiheissa yhtiön kehittämää Rutherford-rakettimoottoria, jonka ajoaine on LOX/RP-1. Erityistä uutta moottoreissa on sähkömoottoritoimiset pumput.


title: Rocket Lab

text: Rocket Labin perusti vuonna 2006 sen nykyinen CEO ja CTO Peter Beck. Yhtiön pääkonttori sijaitsee Yhdysvalloissa, mutta muiden muassa laukaisukeskus on Uusi-Seelannissa. Laukaisukeskus Rocket Lab Launch Complex 1 avattiin avattiin virallisesti 2016.


title: Rocket Lab

text: Electron raketin koelento tapahtui 25. toukokuuta 2017. Lennolla onnistuneesti testattiin ensimmäisen vaiheen toiminta, vaiheiden irrotus, toisen vaiheen sytytys sekä hyötykuormaa suojaavan nokkakartion irrotus. Raketti ei kuitenkaan saavuttanut kiertorataa.


title: Rocket Lab

text: Rocket Labin perusti vuonna 2006 Peter Beck.


title: Rocket Lab

text: Rocket Labin ensimmäinen raketti oli Atea-1, kerran laukaistu suborbitaalinen luotainraketti. Laukaisu 20. marraskuuta 2009 onnistui sinänsä testinä, mutta raketin lentokorkaus jäi epävarmaksi. Yhtiön oman arvion mukaan se saavutti avaruuden 100 km:n rajan mutta mitattua varmennusta tälle ei saatu. Tämän jälkeen yhtiö alkoi kehittämään Electron -rakettia. Alun alkaen sen ensilento oli tarkoitus olla 2015 mutta toteutui lopulta 2017.


title: Rocket Lab

text: Laukaisukeskus Rocket Lab Launch Complex 1 avattiin virallisesti 26. syyskuuta 2016 UTC.


title: Paul Raymond

text: Paul Martin Raymond (s. 16. marraskuuta 1945 St Albans, Hertfordshire, Iso-Britannia) on brittiläinen kosketinsoittaja-kitaristi. Hänet tunnetaan ehkä parhaiten hard rock -yhtye UFOn kosketinsoittaja-kitaristina. Raymond on soittanut myös Michael Schenker Groupissa, sekä uransa alkuaikoina blues-yhtye Chicken Shackissa sekä pop-yhtye Plastic Pennyssa.


title: Timo Hyytinen

text:
Timo Juhani Hyytinen (s. 19. helmikuuta 1944 Huittinen) on suomalainen Jyväskylässä asuva asesuunnittelija, tietokirjailija ja kustantaja. Insinööri Hyytisen nimissä on useita mallisuojia ja patentteja haulikon rakenteesta, hylsyn ulosheittimista, haulikon perälevyrakenteesta , automaattiaseen ja luodikon rakenteista sekä aseen lukitusjärjestelmistä. Hänet tunnetaan ennen kaikkea Valmet 412 asejärjestelmästä, jonka kehityksessä toteutettiin useita uusia keksintöjä ja patentteja.
Hyytisen kirjallinen tuotanto käsittelee suomalaisten aseiden konstruktioita, suomalaisten puukkojen mallistoa ja uistimien historiaa. Myös eränkäynti, kalastus, jousiammunta, huumori, filosofia ja sukututkimus ovat edustettuina hänen laajassa tuotannossaan, joka käsittää yli 50 teosta. Joitakin teoksia on julkaistu myös e-kirjoina.
Hyytisen tekstejä ja artikkeleita on julkaistu useissa metsästys- ja kalastuslehdissä sekä kokoomateoksissa "Eränkävijä" ja "Erämaailma".


title: Timo Hyytinen

text:
Hyytisen vanhemmat ovat teknikkokapteeni Aarre Hyytinen ja Mirja o.s. Tuomiaho. Hyytisen työura vuodesta 1968 käsittää 20 vuoden jakson Valmet Oy Tourulan tehtaan asesuunnittelu- ja myyntipäällikkönä. Tuona aikana kehitettiin suomalaisesta Valmet-haulikosta menestystuote, jota vietiin sekä Euroopan että Amerikan asemarkkinoille. Valmetin jälkeen hän toimi 8 vuotta Vihtavuoren Panos Oy:n toimitusjohtajana ja sen jälkeen tietokirjailijana ja kustannusliike Arma Fennica Oy:n toimitusjohtajana.
Hyytinen on Suomen tietokirjailijoiden ja Keski-Suomen kirjailijoiden jäsen.


title: Timo Hyytinen

text: Hänelle on myönnetty Valtion tiedonjulkistamispalkinto vuonna 1989 (Suuri Puukkokirja), Suomen urheilukirjasäätiön tunnustuspalkinto v. 1991 (Suuri Jousikirja).


title: Timo Hyytinen

text: Hyytinen vastaanotti Valmet 412 asejärjestelmälle myönnetyn Vuoden ase USA:ssa 1980 -kunniapalkinnon, joka oli ensimmäinen Yhdysvaltojen ulkopuolelle myönnetty.


title: Timo Hyytinen

text: Aseet, asesuunnittelu, aseiden historia, sotahistoria:


title: Timo Hyytinen

text: Puukkokirjat:


title: Timo Hyytinen

text: Kalastusaiheiset kirjat:


title: Timo Hyytinen

text: Jouset, jousiammunta, jousimetsästys:


title: Timo Hyytinen

text: Eränkäynti, eräkirjallisuus, eränovellit:


title: Timo Hyytinen

text: Huumori


title: Timo Hyytinen

text: Muuta:


title: Kaarinan puku

text: Kaarinan muinaispuku on rekonstruktio Kaarinassa käytetystä muinaispuvusta. Se kuuluu Turun museokeskuksen kokoelmaan tunnisteella TMM22593. Puku on valmistettu vuosina 1990–1999. Se koostuu kaksivärisestä alusmekosta, kaksiosaisesta hameesta, liehukkeesta, esiliinasta, päähineestä ja viitasta.


title: Kaarinan puku

text: Kaksiosaisessa alusmekossa on luonnonharmaa paitaosa ja tummansiniset alaset eli näkymättömiin jäävä alempi kappale. Hame on vaalean sinivihreää kangasta ja koostuu kahdesta kappaleesta, jotka kiinnitetään olalta soljin. Hameen etukappaleen yläosassa on ommeltua koristeruudukkoa. Oikealta takaolalta riippuu vaaleansinivihreä liehuke. Esiliina on tummahkon sinivihreä ja kiinnitetään punaruskealla lautanauhalla. Esiliinan reunaa kiertävät pronssispiraalikoristeet. Tummansininen päähine on kehystetty pronssispiraalikoristein. Hapsullinen vaippa eli viitta on punaharmaa.


title: Kaarinan puku

text: Sidokseltaan kankaat ovat 4-vartisia bataviatoimikkaita. Päähine on murtotoimikasta. Kankaissa on ontelomaiset putkihulpiot ja ne on päätelty huolittelunauhoin. Loimen ja kuteen tiheydet vaihtelevat välillä 5–11 lankaa senttimetrillä. Puku on valmistettu luonnonkuiduista viikinkiajan tekniikalla pystykangaspuissa.


title: Aaltoharjapleko

text: Aaltoharjapleko ("Pseudolithoxus tigris") on imumonnien heimoon kuuluva kalalaji, joka elää luontaisesti Venezuelassa.


title: Aaltoharjapleko

text: Nämä monnit kasvavat noin 9 senttimetrin mittaiseksi.


title: Tilkkutäkki (albumi)

text: Tilkkutäkki on kokoelmalevy, johon on koottu rippikoululauluja tunnettujen suomalaisten muusikoiden esittäminä. Kappaleet valittiin "Nuoren seurakunnan veisukirjasta" eli "Punaisesta laulukirjasta", jota on vuosikymmeniä käytetty rippileireillä. Albumin tuottivat Markus Koskinen ja Sampo Haapaniemi. Albumi nousi Suomen virallisella listalla ykkössijalle. Levyä on myyty yli 30 000 kpl, ja se ylsi platinalevyrajan yli.


title: Joulutilkkutäkki

text: Joulutilkkutäkki on Tilkkutäkki -kokoelmalevysarjan neljäs osa, joka julkaistiin 5. marraskuuta 2007 levymerkillä Warner Music.


title: Alumiini-isopropoksidi

text: Alumiini-isopropoksidi eli alumiinitri-isopropoksidi ((CHO)Al) on alumiini-ionien ja alkoksideihin kuuluvien isopropoksidi-ionien muodostama ioniyhdiste. Yhdistettä voidaan käyttää orgaanisen kemian synteeseissä katalyyttinä sekä muiden alumiiniyhdisteiden valmistamiseen.


title: Alumiini-isopropoksidi

text: Huoneenlämpötilassa alumiini-isopropoksidi on valkoista hygroskooppista kiteistä ainetta. Yhdiste esiintyy muille metallialkoksideille tyypillisesti oligomeereinä, tyypillisesti trimeereinä tai tetrameereinä. Alumiini-isopropoksidi reagoi veden kanssa muodostaen alumiinihydroksidia ja liukenee muun muassa etanoliin, isopropanoliin, kloroformiin, bentseeniin ja tolueeniin.


title: Alumiini-isopropoksidi

text: Alumiini-isopropoksidia voidaan valmistaa johtamalla isopropanolia alumiinilastuja sisältävän kolonnin läpi. Reaktiossa voidaan käyttää katalyyttinä jodia tai elohopea(II)kloridia, mutta se ei ole välttämätöntä. Toinen tapa yhdisteen valmistamiseen on lisätä isopropanolia alumiinikloridin bentseeniliuokseen, jolloin ammoniumkloridi saostuu liuoksesta. Alumiini-isopropoksidi voidaan puhdistaa tislaamalla alhaisessa paineessa.


title: Alumiini-isopropoksidi

text: Alumiini-isopropoksidia käytetään orgaanisen kemian synteeseissä erityisesti Meerwein–Ponndorf–Verley-pelkistyksessä ja Oppenauer-hapetuksessa. Lisäksi sitä voidaan käyttää katalyyttinä oksiimien hydrolyysissä epoksidien toisiintumisissa ja renkaanavautumisadditioissa sekä eetterien synteeseissä. Muita käyttökohteita ovat alumiinin karboksylaattisuolojen, esimerkiksi palmitaatin, formiaatin, stearaatin ja asetyylisalisylaatin valmistuksessa, tekstiilien vedenpitävyyttä lisäävissä käsittelyissä ja eräiden maalien valmistuksessa.


title: Debbie

text: Debbie on laulaja ja räppäri Lil Debbien esikoisalbumi, joka julkaistiin 15. heinäkuuta 2016.


title: Debbie

text: Albumilta julkaistiin single ”Tell Me”, josta kuvattiin myös musiikkivideo. Myöhemmin myös kappaleesta ”F that” julkaistiin kuuluisa video.


title: Horila

text: Horila on seuraavien henkilöiden sukunimi:


title: Piilin rautatieasema

text: Piilin rautatieasema (lyh. Pli) on lakkautettu rautatieliikennepaikka Keuruun kaupungin alueella liikenteeltä suljetulla rataosuudella Pori–Haapamäki.


title: Piilin rautatieasema

text: Pysäkki perustettiin 1938 paikallisteiden risteykseen, ja paikalle valmistui samana vuonna Thure Hellströmin tyyppipiirrustusten mukainen pysäkkirakennus. Pysäkin merkitys henkilöliikenteelle jäi vähäiseksi, sillä sen ympärillä oli vain vähän asutusta. Pysäkki muodostui kuitenkin tavaraliikenteelle merkittäväksi: Piilissä oli vilkasliikenteinen soraraide, ja pysäkki oli merkittävä raakapuun lastauspaikka. Pysäkki alennettiin laiturivaihteeksi jo 1954, ja Piili muutettiin miehittämättömäksi liikennepaikaksi toukokuussa 1972. Henkilöliikenne loppui koko radalta 1981 samoin kuin tavaraliikenne vuonna 1985 radan sulkemisen yhteydessä. Vaikka rata olikin jo suljettu, Piili heräsi uudestaan eloon 1990-luvun alussa, jolloin Piili toimi museoliikenteen pysähdyspaikkana ja raakapuun lastauspaikkana. Asemalle varastoitiin lisäksi vanhoja vaununalustoja. Liikenne kuitenkin loppui 1990-luvun puoliväliin mennessä radan kunnon heikettyä. Asemarakennus ja sivuraiteet ovat yhä olemassa mutta soraraide ja vaihteita on purettu.


Jousiammunnan maailmanmestaruuskilpailut 2015 olivat 48. jousiammunnan maailmanmestaruuskilpailut. Kilpailut järjestettiin Kööpenhaminassa Tanskassa 26. heinäkuuta – 2. elokuuta 2015. Järjestäjänä toimi World Archery Federation. Karsinnat ja pudotuskilpailu järjestettiin Sundbyn idraesparkissa samoin kuin mitalikilpailut 1–2. elokuuta Tanskan parlamenttirakennuksen ulkopuolella Christiansborgin palatsissa. Ohjelmarunko oli sama kuin edellisissä MM-kilpailuissa, eli yksilö- ja joukkuekilpailu miehille ja naisille sekä sekajoukkuekilpailu molemmille sukupuolille. Kilpailumuotoina olivat sekä vastakaarijousilla ammuttava tähtäinjousi että varsijousi. Kilpailussa tehtiin ennätys osallistujien määrässä: 623 kilpailijaa eri luokissa. Nämä kilpailut olivat tähtäinjousiampujille ensimmäinen tilaisuus varmistaa paikkansa vuoden 2016 olympialaisiin.


title: Lego Nexo Knights

text: Lego Nexo Knights on Legon vuonna 2016 lanseeraama tuotesarja, josta on tehty myös 40-osainen animaatiosarja. Lego Nexo Knights kertoo viidestä ritarista, jotka taistelevat pahaa Monstroxia ja tämän hirviöarmeijaa vastaan futuristisessa maailmassa. Tärkeänä osana sarjaan kuuluu myös mobiilipeli, johon tarvittavia Nexo-voimia löytää sarjaan kuuluvista tuotteista.


title: Lego Nexo Knights

text: Sarjassa seurataan viittä vasta valmistunutta ritaria: Clayta, Macya, Lancea, Aaronia ja Axlia. Heidän valmistujaisseremoniansa jälkeen kuninkaan narri Jestro yhdistää voimansa pahan Hirviökirjan kanssa, ja valtakunnan suojelija Merlok-velho kuolee taikaräjähdyksessä. Jestro ja Hirviökirja alkavat etsiä räjähdyksessä ympäri valtakuntaa levinneitä pahoja taikakirjoja antaakseen Hirviökirjalle voiman luoda vaarallisia laavahirviöitä. Merlok-velho palaa pian digitaalisena hologrammina, ja auttaa ritareita taistelussa Jestroa vastaan antamalla heille digitalisoituja taikoja, joita kutsutaan Nexo-voimiksi. Ritarit saavat kuningasparilta uuden päämajan, liikkuvan Fortrex-linnan. Ritarit voivat ladata Nexo-voimia kilpensä kautta, ja voittaa Jestron hirviöt. 1. kauden lopussa Jestro ja hirviöt onnistuvat vangitsemaan ritarit, ja hyökkäävät kuninkaanlinnaan. Aaron onnistuu vapauttamaan muut ritarit vankiloistaan, ja he saavat näyttää kykynsä voittamalla hirviöt.


title: Lego Nexo Knights

text: 2. kaudella Jestro ja Hirviökirja yrittävät uudestaan etsimällä lisää taikakirjoja, ja onnistuvat luomaan Jestrolle linnoituksen Laavamaahan. Jestron löytäessä viimeisen taikakirjan, hän ymmärtää olevansa pelkkä pelinappula Hirviökirjan suunnitelmassa. Paljastuu, että Hirviökirja on todellisuudessa kaikkien aikojen vaarallisin pimeän velho Monstrux, ja hän kidnappaa Jestron voidakseen saada ihmisen muodon. Lopulta Hirviökirja saa valtaisat voimat, ja muiden ritarien ja Jestron taistellessa laavahirviöitä vastaan, Clay syöttää Monstruxille Merlokin taikaa sisältävän Techcalibur-miekan. Hirviökirja/Monstrux tuhoutuu ja Jestro palaa kuninkaan narriksi. Suurissa voitonjuhlissa Jestro katsahtaa taivaalle, ja huomaa siellä Monstruxin kasvot: Monstruxin henki selviytyi.


title: Lego Nexo Knights

text: 3. kaudella Monstrux palaa taikapilvenä, ja pystyy salamoilla tekemään kivipatsaista hirviöitä. Hän myös muuttaa Jestron taas pahaksi salamalla. Kaksikko kivihirviöarmeijoineen alkaa etsiä käsiinsä vaarallisia kiellettyjä voimia voidakseen herättää valtavan kivikolossin, The Stone Colossus of Ultimate Destructionin. Kiellettyjen voimien löydyttyä Monstrox ja hirviöarmeija hyökkäävät kuninkaanlinnaan, ja Nexo Knightsit voittavat hänet Merlok 2.0:n robotin avulla. Ritarit maksavat kuitenkin voitostaan kalliin hinnan: Clay muuttuu kiveksi.


title: Lego Nexo Knights

text: 4. kaudella Clay palautuu takaisin ihmiseksi, ja ritarit voittavat suuren taistelun Jestron ja Monstroxin kielletyillä voimilla herättämää Hurjan tuhoisaa kivijättiä vastaan.


title: Lego Nexo Knights

text: 5. kaudella Monstrox on palannut tietokoneviruksena ja pyrkii hakkeroimaan Knightonin järjestelmät infektioötököidensä avulla.


title: Lego Nexo Knights

text: Clay Moorington: Tunnollinen ja ahkera ritari, joka on sarjan päähenkilö ja Nexo Knightsin johtaja. Pukeutuu siniseen haarniskaan ja käyttää aseena Claymore-miekkaa. Hänellä on ajoneuvot nimeltä Jyrinämiekka (Rumble Blade) ja Haukkahävittäjäblaster. 3. kaudella Clay muuttuu kivipatsaaksi taistelussa salamahirviöitä vastaan, ja Aaron saa hänen paikkansa Nexo Knightsin johtajana. 4. Kaudella Monstrox riivaa patsas-Clayn muuttaen tämän pahaksi. Merlok 2.0 onnistuu kuitenkin muuttamaan Clayn takaisin hyväksi ja ihmiseksi. Paljastuu myös, että kivihirviöiden noita Ruina Kivisydän on Clayn äiti.


title: Lego Nexo Knights

text: Macy Halbert: Knightonin valtakunnan prinsessa ja yksi ritareista. Pukeutuu punaisiin suojuksiin ja käyttää aseena Voimanuijaa. Omistaa ajoneuvot nimeltä Ukkosnuija ja robottilohikäärme.


title: Lego Nexo Knights

text: Lance Richmond: Rikas ja itserakas ritari, joka on tottunut ylellisyyteen. Ei ota työtään Clayn mielestä tarpeeksi vakavasti. Lance pukeutuu valkoiseen haarniskaan, käyttää aseenaan keihästä ja omistaa ajoneuvot nimeltä Robottihevonen ja Tuplaturnajaistaistelija. Hänellä on lemmikkiporsas.


title: Lego Nexo Knights

text: Aaron Fox: Uhkarohkea ritari, joka rakastaa jännitystä ja käyttää Nexo-kilpeään leijulautana. Pukeutuu vihreisiin suojuksiin, käyttää aseena jousipyssyä ja omistaa ajoneuvot nimeltä Ilmahyökkääjä ja Kalliokiipeilijä. Toimii Nexo Knightsin johtajana Clayn muututtua kivipatsaaksi.


title: Lego Nexo Knights

text: Axl: Suurikokoinen ritari, joka rakastaa ruokaa. Pukeutuu keltaisiin suojuksiin, käyttää aseena kirvestä ja omistaa ajoneuvot nimeltä Tornitankki ja Jyrisijä.


title: Lego Nexo Knights

text: Robin Underwood: Ritariakatemian opiskelija ja tekniikkanero, joka on rakentanut lähes kaikki ritarien ajoneuvot.


title: Lego Nexo Knights

text: Ava Prentis: Ritariakatemian opiskelija ja tietokonenero. Pitää Fortrexin ja digitaalisen Merlokin kunnossa.


title: Lego Nexo Knights

text: Merlok: Hyvin vanha ja viisas velho, joka muuttui taikaräjähdyksessä digitaaliseksi.


title: Lego Nexo Knights

text: Kuningaspari: Valtakunnan hallitsijat ja Macyn vanhemmat. Kuningatar on ylpeä Macystä, koska tämä on ritari, mutta kuningas ei pidä asiasta lainkaan.


title: Lego Nexo Knights

text: Herb Herbertson ja Alice Squires: Kaksi uutisankkuria.


title: Lego Nexo Knights

text: Botit: Kuningaskunnan palvelijoita ja ritareiden avustajia.


title: Lego Nexo Knights

text: Jestro: Kuningas Halbertin hovinarri, joka ei osannut olla hauska. Katkerana hän liittoutui katalan Monstrux kanssa ja ryhtyi valtakunnan suurimmaksi uhaksi. Monstrux yritti manipuloida häntä toteuttamaan omia suunnitelmiaan. Hän ymmärsi 2. kauden lopussa, että Monstrux yrittää huijata häntä, joten hän loikkasi takaisin hyvien puolelle. 3. kaudella Monstrux muuttaa hänet takaisin pahaksi. 4. kauden lopussa Jestro vapautuu Monstruxin riivauksesta ja liittyy Nexo Knights -tiimiin 5. kaudella.


title: Lego Nexo Knights

text: Hirviökirja/Monstrux: Paha ja julma ruskeakantinen kirja, joka yritti valloittaa Knightonin sinisilmäisen Jestron avulla. Kun Hirviökirja syö elottomia mustan magian kirjoja, hän pystyy luomaan erilaisia, vaarallisia laavahirviöitä. Myöhemmin paljastui, että hän on voimakas pimeän velho Monstrux, jonka Merlok vangitsi kirjaan kauan sitten. Hänen tavoitteenaan oli saada kaikki mustan magian kirjat takaisin, jotta voisi tulla entistä pahemmaksi, ja jotta voisi ottaa taas ihmismuodon Jestron tai Clayn kehon avulla. Ritarit kukistivat hänet 2. kauden lopussa, mutta hänen henkensä selviytyi. 3. kaudella Monstrux palaa pilvenä, ja pystyy muuttamaan salamoilla ihmisiä ja esineitä pahoiksi. Hän myöskin luo armeijan henkiin herättämistään kivipatsaista. 5. kaudella Monstrox palaa Merlok 2.0:n kaltaisena tietokoneviruksena.


title: Lego Nexo Knights

text: Kenraali Magmar: Hirviökirjan 2. kaudella tuottama laavahirviö, joka on paljon muita hirviöitä älykkäämpi. Toimii laavahirviöiden kenraalina ja omistaa piirityskoneen.


title: Lego Nexo Knights

text: Burnzie ja Sparrks: Kaksi valtavaa, mutta typerää laavahirviötä.


title: Lego Nexo Knights

text: Lavaria: Ovela hirviövakooja.


title: Lego Nexo Knights

text: Flama ja Moltor: Laavahirviökaksoset. Flama on sulaa laavaa, kun taas Moltor kovaa kiveä.


title: Lego Nexo Knights

text: Petojen Herra: Ainoa hirviö, joka pystyy pitämään villit Globlinit ja Scurrierit aisoissa.


title: Lego Nexo Knights

text: Whiparella: Käärmeenhäntäinen hirviö, joka toteuttaa ihmisten pahimmat pelot näköharhana.


title: Lego Nexo Knights

text: Scurrierit ja Globlinit: Alimman arvoasteikon hirviöitä, joiden ainoa tehtävä on aiheuttaa kaaosta.


title: Lego Nexo Knights

text: Kenraali Garg: Kivihirviöistä älykkäin ja heidän kenraalinsa. Garg on musta gargoili.


title: Lego Nexo Knights

text: Ruina Kivisydän: Kivihirviöiden noita, joka oli alun perin Merlokin sisar ja Clayn äiti.


title: Lego Nexo Knights

text: Roog, Rumble ja Reex: Kolme kivihirviöveljestä. Roog on veljeksistä fiksuin, Reex on aggressiivinen ja Rumble on valtava hyökkäysvaunu.


title: Lego Nexo Knights

text: Rogulit: Kiellettyjen voimien vartijoita, jotka pystyvät kaivautumaan lähes minkä tahansa ali.


title: Lego Nexo Knights

text: Gargoilit ja Harpyijat: Lentäviä kivihirviöitä.


title: Lego Nexo Knights

text: Synkjärkäleet: Valtavia kivihirviöitä.


title: Lego Nexo Knights

text: Bricksterit ja Kivitömistelijät: Kivihirviöarmeijan jalkasotilaita.


title: Lego Nexo Knights

text: Ensimmäinen kausi ilmestyi keväällä 2016.


title: Lego Nexo Knights

text: Toinen kausi ilmestyi syksyllä 2016.


title: Lego Nexo Knights

text: 11. Takaisin kouluun (Back to School)


title: Lego Nexo Knights

text: 12. Ahneusko hyve? (Greed is Good?)


title: Lego Nexo Knights

text: 13. Riippuvuuden kirja (The Book of Obsession)


title: Lego Nexo Knights

text: 14. Kuninkaan turnajaiset (The King's Tournament)


title: Lego Nexo Knights

text: 15. Hirviökokki (Monster Chef)


title: Lego Nexo Knights

text: 16. Lomalla (Knight Out)


title: Lego Nexo Knights

text: 17. Kuumeinen taistelu (Saturday Knight Fever)


title: Lego Nexo Knights

text: 18. Koominen juttu (Open Mic Knight)


title: Lego Nexo Knights

text: 19. Kilpailu kirjasta (The Fortrex and the Furious)


title: Lego Nexo Knights

text:
20. Sankarien valtakunta (Kingdom of Heroes)
Kolmas kausi ilmestyi keväällä 2017.


title: Lego Nexo Knights

text: 21. (The Cloud)


title: Lego Nexo Knights

text: 22. (A Little Rusty)


title: Lego Nexo Knights

text: 23. (Mount Thunderstrox)


title: Lego Nexo Knights

text: 24. (Rotten Luck)


title: Lego Nexo Knights

text: 25. (Storm Over Rock Wood)


title: Lego Nexo Knights

text: 26. (Miner Setback)


title: Lego Nexo Knights

text: 27. (Knight at the Museum)


title: Lego Nexo Knights

text: 28. (Hot Rock Massage)


title: Lego Nexo Knights

text: 29. (Rock Bottom)


title: Lego Nexo Knights

text: 30. (In Charge)


title: Lego Nexo Knights

text: Neljäs kausi ilmestyi kesällä 2017.


title: Lego Nexo Knights

text: 31. Viikonloppu Halberteilla


title: Lego Nexo Knights

text: 32. Harmaa Ritari


title: Lego Nexo Knights

text: 33. Hyvät, pahat ja saitulius


title: Lego Nexo Knights

text: 34. Hänen majesteettinsa salaisessa palveluksessa


title: Lego Nexo Knights

text: 35. Halppien mies


title: Lego Nexo Knights

text: 36. Krakenkallo


title: Lego Nexo Knights

text: 37. Kiven sydän


title: Lego Nexo Knights

text: 38. Kivinen tie


title: Lego Nexo Knights

text: 39. Jättiläisen marssi


title: Lego Nexo Knights

text: 40. Tuho


title: Lego Nexo Knights

text:
Sarja 1 (kevät 2016)
Sarja 2 (kesä 2016)
Sarja 3 (kevät 2017)
Sarja 4 (kesä 2017)
Sarja 5 (kevät 2018)


title: Palaeobatrachus

text: Palaeobatrachus oli esihistoriallinen sammakoiden suku joka usein liitetään usein nykyisiä aitokynsisammakoita ("Xenopus") muistuttavaksi. Se oli noin 10 senttiä pitkä, ja sen uskotaan eläneen pääasiassa vedessä, ja se nousi vedestä luultavsti vain harvoin. Muiden sammakoiden tapaan "Palaeobatrachus" saalisti selkärangattomia eläimiä, mutta ehkä myös selkärangallisia. "Palaeobatrachus" oli vuorostaan ravintoa kaikille petoeläimille jotka saalistivat vedessä sillä ajalla.


title: Palaeobatrachus

text: "Paleobatrachuksesta" on löydetty monia fossiileja, mukaan lukien nuijapäitä ja munia. Jotkut jäänteet ovat niin hyvin säilyneitä että niissä erottuvat pehmoiset kudokset kuten sisäelimet. "Palaeobatrachuksen" fossiileja tunnetaan myöhäisliitukauden muodostelmista Yhdysvalloista ja Kanadasta, kun taas useimmat Ranskasta ja Saksasta löydetyt eurooppalaiset jäänteet ovat varhaiselta mioseenikaudelta. Mahdollinen uusi laji, "P. hiri" Romaniasta siirtäisi "Palaeobatrachuksen" elinajan aina mioseenin Serravalle-jaksoon. "Palaeobatrachuksen" kohtaloksi vaikuttaa koituneen ilmastonmuutos, kun Euroopan ja Pohjois-Amerikan sademetsät vaihtuivat viileämpiin avoimiin ruohoalueisiin mioseenilla.


title: Palaeobatrachus

text: "Palaeobatrachuksen" sukupuuttoon kuolleita sukulaisia olivat "Albionbatrachus" ja "Pliobatrachus".


title: Kalaton (Alattio-Koutokeinojoen vesistö)

text: Kalaton () on Alattio-Koutokeinojoen vesistöön kuuluva järvi Enontekiöllä Suomessa lähellä Norjan rajaa. Järven pinta-ala on 229,19 ha, rantaviivan pituus 14,49 kilometriä ja korkeus merenpinnasta Maanmittauslaitoksen mukaan 437,4 metriä ja Suomen ympäristöksekuksen mukaan 438,3 metriä. Järveen laskee etelästä Suomen puolelta Nierijärvi () ja se laskee pohjoiseen Suomen ja Norjan rajalla olevaan Haukilompoloon (), johon laskee lännestä Suomen puolelta myös 148 ha laajuinen Guoskatjávri. Kalattoman alapuolisen Haukilompolon lasku-uomana on pääosin Norjan puolella Koutokeinossa virtaava Alattiojoen sivujoki Hávgajohka.


title: Dave Berg

text: Dave Berg (12. kesäkuuta 1920 Brooklyn, New York – 16. toukokuuta 2002 Marina del Rey, Los Angelesin piirikunta, Kalifornia) oli yhdysvaltalainen sarjakuvapiirtäjä. Hän piirsi ja käsikirjoitti vuosina 1961–2002 humoristisessa "Mad"-lehdessä julkaistua "The Lighter Side of..." -sarjaa. "Suomen MAD" -lehdessä Bergin sarja ilmestyi nimillä "Miltä maistuu..." ja myöhemmin "Tätä se nyt sitten on...".


title: Dave Berg

text: Berg suoritti nuorena taideopintoja stipendin turvin Pratt Institutessa ja Cooper Unionin taidekoulussa New Yorkissa. Hän pääsi 20-vuotiaana töihin Will Eisnerin studiolle, jossa hän tussasi taustoja "The Spirit" -sarjakuvaan. Vuosina 1941–1942 hän teki omia "Death Patrol" ja "Uncle Sam" -nimisiä toimintasarjoja. Toisen maailmansodan aikana hän palveli Yhdysvaltain armeijan sotakirjeenvaihtajana Tyynenmeren alueella. Sodan jälkeen Berg piirsi vuoteen 1958 saakka sarjakuvia useille kustantamoille, pääasiassa Stan Leen toimittamiin Timely Comicsin lehtiin. Hän piirsi 1950-luvulla muun muassa "Combat Kelly" -sarjaa.


title: Dave Berg

text: Berg alkoi piirtää "Mad"-lehteen vuonna 1956, aluksi freelancerina. Kevyen satiirisen "The Lighter Side of..." -sarjan hän loi vuonna 1961 ja siitä tuli sittemmin yksi lehden tunnetuimmista. Sarja ilmestyi kaikkiaan 365:ssä "Madin" numerossa, minkä lisäksi Berg laati yhteensä 17 "Madin" nimissä julkaistua sarjakuva-albumia erilaisista teemoista ("Mad's Dave Berg Looks at..."). Berg piirsi sarjaa vuonna 2002 tapahtuneeseen kuolemaansa asti. "The Lighter Side of..." -osio sisälsi yleensä viitisentoista irrallista strippiä neljällä tai viidellä sivulla. Niissä tavallisia amerikkalaisia edustavat hahmot kommentoivat arkipäiväisiä tilanteita. Sarjan useimmin nähty vakiohahmo oli Bergin alter ego, piippua poltteleva keski-ikäinen mies Roger Kaputnik, joka nähtiin aina lääkärinsä vastaanotolla. Mukana oli usein myös tunnistettavia karikatyyrejä Bergin perheenjäsenistä, työtovereista ja "Madin" julkaisijasta William Gainesista. Berg julkaisi myös kaksi humoristista kirjaa suhteestaan Jumalaan.


title: Dave Berg

text: "The Lighter Side of..." -sarjan huumori oli pehmeämpää kuin pääosa muusta "Madin" sisällöstä. "Mad" on viime vuosina julkaissut joitain Bergin strippejä alkuperäisistä poikkeavien tekstien kanssa nimellä "The Darker Side of the Lighter Side".


title: Guoskatjávri

text: Guoskatjávri on Alattio-Koutokeinojoen vesistöön kuuluva järvi Enontekiöllä Suomessa lähellä Norjan rajaa. Järven pinta-ala on 148,22 ha, rantaviivan pituus 12,65 kilometriä ja korkeus merenpinnasta Maanmittauslaitoksen mukaan 437,0 metriä ja Suomen ympäristöksekuksen mukaan 438,2 metriä. Järvi laskee itään Suomen ja Norjan rajalla olevaan Haukilompoloon (), jonka lasku-uomana on pääosin Norjan puolella Koutokeinossa virtaava Alattiojoen sivujoki Hávgajohka. Haukilompoloon laskee etelästä Suomen puolelta myös 229 ha laajuinen Kalaton ().


title: Raisinjoki

text: Raisinjoki (, , ) on joki Raisin kunnassa Tromssan läänissä Norjassa. Joen pituus on 128 kilometriä ja valuma-alueen pinta-ala 20704,98 km². Joki saa alkunsa 444 metrin korkeudella olevasta Ráisjávrista ja laskee Raisinvuonoon (, ).


title: Artemi

text: Artemi on miehen etunimi, lyhentymä kreikkalaisperäisestä nimestä "Artemios", joka merkitsee "tervettä", "vahingoittumatonta".


title: Artemi

text: Nimeä ei ole suomen- eikä ruotsinkielisessä kalenterissa, mutta se esiintyy ortodoksisessa kalenterissa lokakuun 20. päivällä. Kyseessä on suurmarttyyri Artemioksen muistopäivä. Artemios oli Antiokian käskynhaltija, jonka keisari Julianus Apostata mestautti vuonna 361. Artemi-nimisiä henkilöitä on Suomessa alle 100.


title: Borijávri

text: Borijávri on järvi Enontekiöllä Suomessa lähellä Norjan rajaa. Järvi kuuluu Norjan puolella virtaavan Raisinjoen vesistöön. Sen korkeus merenpinnasta on 794,4 metriä, pinta-ala noin 10,8 hehtaaria ja se laskee Norjan rajalla 791,2 metrin korkeudessa olevan pienemmän järven kautta itään Norjan puolella olevaan Geatkajávriin. Tämän laskujokena on Raisinjoen sivujoki Geatkejohka.


title: Wippii Work

text: Wippii Work Oy on vuonna 2009 perustettu suomalainen henkilöstöpalvelualan yritys, jonka palveluihin kuuluu henkilöstövuokraus, suorarekrytointi ja ulkoistamispalvelut. Wippii Work Oy tarjoaa myös opetus- ja luentokeikkoja liittyen yrittäjyyteen, työllistymiseen ja henkilöstöpalveluihin. Yrityksen liikevaihto oli 4 127 000 euroa vuonna 2015. Vuonna 2015 Wippii Work Oy:n kautta työskenteli kuukausitasolla noin 150 vuokratyöntekijää.


title: Láddojávrrit

text: Láddojávrrit ovat kaksi järveä Suomen ja Norjan rajalla, Enontekiöllä Suomessa ja Raisissa Norjassa. Järvistä suurempi sijaitsee valtionrajalla pääosin Norjan puolella mutta länsipäästään osaksi Suomen puolella ja sen korkeus merenpinnasta on 759,8 metriä. Järvistä pienempi tästä itään sijaitsee kokonaan Norjan puolella. Norjan puoleinen osa järvien ympäristöstä kuuluu Raisin kansallispuistoon. Järvet kuuluvat Norjan puolella virtaavan Raisinjoen vesistöön. Niiden laskujokena on Norjan puolella virtaava Láddojohka. Se on Raisinjoen sivujoen Geatkejohkan sivujoen Ráikojohkan sivujoki.


title: Olena Borysenko

text: Olena Borysenko (s. 4. kesäkuuta 1996 Krim, Ukraina) on ukrainalainen oikeakätinen jousiampuja. Hän aloitti kilpailun vuonna 2013 ja edusti maansa edustusjoukkueessa 2014. Borysenko oli mukana joukkueessa, joka voitti Ukrainalle maan ensimmäisen jousiammuntamitalin Jousiammunnan maailmanmestaruuskilpailuissa 2015.


title: The Ride Majestic

text: The Ride Majestic on ruotsalaisen metalliyhtye Soilworkin kymmenes studioalbumi, joka julkaistiin 28. elokuuta 2015. Albumi on tyyliltään edeltäjiänsä nopeampi sekä synkempi, johon on vaikuttanut menetykset yhtyeen jäsenten lähipiirieissä. Kappaleiden rakenteita on myös hajotettu ennakkoluulottomasti. Albumi on yhtyeen ensimmäinen ilman pitkäaikaista basistia Ola Flinkiä julkaistu sekä viimeinen rumpali Dirk Verbeurenin kanssa äänitetty albumi.


title: The Ride Majestic

text: Albumi debytoi Suomen virallisen listan sijalla 12. Yhdysvalloissa se ylsi Billboard 200 -listan sijalla 103.


title: The Ride Majestic

text: Albumi sai erinomaisen vastaanoton. Kaaoszinen Jouni Lepistö antoi albumille arvosanaksi 9/10, ja sanoi albumin olevan kokonaisuudessaan ”tarttuva” paria vaikeammin sisäistettävää kappaletta lukuun ottamatta. Niin ikään Blabbermouth antoi albumille yhdeksän pistettä kymmenestä, ja kehui albumin raivon ja harmonian tasapainoa.


title: Beyond the Infinite (EP)

text: Beyond the Infinite on ruotsalaisen metalliyhtye Soilworkin EP-levy, joka julkaistiin 24. syyskuuta 2014. Sen levikki rajoittui ainoastaan Aasian markkinoille.


title: Beyond the Infinite (EP)

text: Kappaleet julkaistiin myöhemmin maailmanlaajuisesti vuoden 2016 kokoelma-albumilla "Death Resonance".


title: George Woodbridge

text: George C. Woodbridge (1930 Queens, New York – 20. tammikuuta 2004 Staten Island, New York) oli yhdysvaltalainen sarjakuvapiirtäjä ja kuvittaja, joka tunnetaan varsinkin humoristiseen "Mad"-lehteen piirtämistään sarjakuvista.


title: George Woodbridge

text: Woodbridge opiskeli New Yorkissa School of Visual Arts -taidekoulussa, jossa hän tutustui Frank Frazettaan ja Al Williamsoniin. Hän ryhtyi 1950-luvun puolivälissä piirtämään sota-, mysteeri- ja western-aiheisia sarjakuvia Atlas Comics -kustantamolle (myöh. Marvel Comics). "Madin" piirtäjäkuntaan hän siirtyi keväällä 1957 ja hänen piirroksiaan ilmestyi sen jälkeen vuosikymmenten ajan lehden lähes jokaisessa numerossa. Woodbridge hallitsi suvereenisti sekä realistisen piirrostyylin että karikatyyrit. "Madissa" hän kuvitti usein muiden käsikirjoittamia vitsijuttuja pikkutarkoilla ja yksityiskohtaisilla piirroksilla rappeutuneen oloisista keskivertokansalaisista. Hän oli kiinnostunut Yhdysvaltain sotahistoriasta ja kuvitti "Mad"-uransa ohella historiallisia aseita ja univormuja käsitelleitä tietokirjoja.


title: George Woodbridge

text: Woodbridge kuoli keuhkolaajentumaan tammikuussa 2004. Hän jatkoi piirtämistä "Madiin" viimeisiin vuosiinsa asti.


title: Helenankatu

text: Helenankatu () sijaitsee Helsingin kantakaupungissa Kruununhaassa. Se alkaa Pohjoisesplanadilta ja päättyy Aleksanterinkadulle. Katu on osa niin kutsuttuja Torikortteleita. Helenankatu on noin 110 metriä pitkä ja 9 metriä leveä, kuten sen läntiset rinnakkaiskadut Sofiankatu ja Katariinankatu.


title: Helenankatu

text: Helenankadun länsipuolinen kortteli on nimeltään Elefantti ja itäpuolinen puolestaan Leopardi. Jälkimmäisessä sijaitsee muun muassa Presidentinlinna, Pohjoisesplanadin ja Mariankadun kulmassa. Pohjoisessa Helenankadun arkkitehtonista ilmettä hallitsee valtioneuvoston linna. Etelässä on Kauppatori ja merimaisema.


title: Helenankatu

text: Leopardin korttelin puolella sijaitsee Suomen valtion virastotaloja. Nykyinen Korkeimman oikeuden talo valmistui osittain 1810-luvulla ja kokonaisuudessaan 1830-luvulla. Suomen valtio tuli talon omistajaksi 1931, sitä ennen siinä toimi muun muassa myymälöitä. Kiseleff’s Arkitektur Bureaun suunnittelema Helenankatu 3 valmistui 1895 alun perin panttiyhtiön pääkonttoriksi. Helenankadun ja Aleksanterinkadun kulmatalo on rakennettu 1810–1820-luvuilla. Suomen valtio osti talon vuonna 1894, ja sittemmin se on ollut virastokäytössä. Talon ilmettä on muutettu alkuperäisestä vastaamaan Senaatintorin talojen arkkitehtuuria.


title: Helenankatu

text: Elefantin korttelin puolella sijaitseva Pehr Granstedtin piirtämä barokkityylinen Balderin talo valmistui 1813. Pohjoisesplanadin kulmassa sijaitseva Lampan talo (1817) on myös Granstedtin käsialaa.


title: Antírrio

text: Antírrio (; myös "Antírio", "Andírrio", , ) on Kreikan kylä sekä samanniminen Nafpaktían kunnan kunnallisyksikkö (virallisesti Δημοτική Ενότητα Αντιρρίου, "Dimotikí Enótita Antirríou") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 598 ja varsinaisen Antírrion kylän väkiluku 1 018 (vuonna 2011).


title: Antírrio

text: Antírrio sijaitsee Patraksenlahden ja Korintinlahden erottavan salmen pohjoisrannalla eli varsinaisen Manner-Kreikan puolella noin kymmenen kilometriä Náfpaktoksen kaupungista lounaaseen. Nykyisin se tunnetaan ennen kaikkea läntisen Manner-Kreikan ja Peloponnesoksen niemimaan yhdistävän Ríon–Antírrion sillan pohjoispäänä. Sillan toisessa päässä Peloponnesoksen puolella sijaitsee Ríon kaupunki. Sillan kupeessa sijaitsee osmanivallan aikana vuonna 1499 rakennettu Antírrion linna (myös Roúmelin linna).


title: Antírrio

text: Antírrio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nafpaktían kunnaksi yhdessä Apodotían, Chálkeian, Náfpaktoksen, Plátanoksen ja Pyllínin kanssa, jolloin se muuttui uuden kunnan kunnallisyksiköksi.


title: Antírrio

text: Antírrion kunnallisyksikkö muodostuu seuraavista kyläyhdyskunnista ja asutuksista:


title: Orménio

text:
Orménio (, ) on Kreikan kylä, joka sijaitsee Länsi-Traakiassa lähellä maan pohjoisrajaa. Se kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Aiemmin kylä kuului Trígonon kuntaan ja vuodesta 2011 lähtien Orestiádan kunnan Trígonon kunnallisyksikköön. Orménio muodostaa oman kyläyhdyskuntansa (Τοπική Κοινότητα Ορμενίου, "Topikí Koinótita Ormeníou"). Kylän väkiluku on 557 (vuonna 2011).
Orménio sijaitsee Évros-joen länsirannalla Bulgarian rajan lähellä linnuntietä noin 36 kilometriä luoteeseen Orestiádan kaupungista. Kylän pohjoispuolella Bulgarian rajalla sijaitsee koko Kreikan pohjoisin piste (). Myös Turkin raja on suhteellisen lähellä. Orménion ohi kulkee Eurooppatie E85, jonka varrella kylä on ensimmäinen asutus Kreikan puolella Bulgariasta tultaessa.


title: Antisupersankarit

text: Antisupersankarit on punkyhtye Klamydian järjestyksessään 18. studioalbumi, joka julkaistiin 23. syyskuuta 2016 levymerkillä Usvaputki. Albumi sisältää myös vakavia ja ajalleen ajankohtaisia asioita käsitteleviä kappaleita. Albumin kansikuvassa yhtyeen jäsenet on kuvattu supersankareiksi (Tohtori Syfilis, Jallumies, Suimistaja ja Superhassu), ja sen on piirtänyt Pertti Jarla.


title: Antisupersankarit

text: Albumi debytoi Suomen virallisen listan toisella sijalla. Kappale ”Pyyntö” julkaistiin singlenä ja siitä kuvattiin musiikkivideo.


title: Antisupersankarit

text: Albumi sai hyvän vastaanoton. Kaaoszinen Nikki Jääsalmi antoi albumille arvosanan 8/10. Hän sanoi albumin olevan yhtyeen näköinen sekä hyvin sävelletty teos, jossa ennakkoluuloton tyylilajilleen erikoisten instrumenttien kuten saksofonin, haitarin ja akustisen kitaran käyttö on onnistunutta. Mestan J.A. Kaunisto antoi albumille kolme ja puoli tähteä viidestä, ja sanoi sen olevan yksi yhtyeen tasaisimmista ja laadukkaimmista teoksista.


title: Río

text: Río (, ) on Kreikan kaupunki sekä samanniminen Patraksen kunnan kunnallisyksikkö (virallisesti Δημοτική Ενότητα Ρίου, "Dimotikí Enótita Ríou") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 14 034 ja varsinaisen Ríon kaupungin väkiluku 4 664 (vuonna 2011).


title: Río

text: Río sijaitsee Patraksenlahden ja Korintinlahden erottavan salmen etelärannalla eli Peloponnesoksen niemimaan puolella noin kahdeksan kilometriä Patraksen kaupungista koilliseen. Kaupunki on nykyisin käytännössä Patraksen esikaupunkialuetta. Siellä sijaitsee muun muassa Patraksen yliopiston pääkampus. Kaupunki tunnetaan myös läntisen Manner-Kreikan ja Peloponnesoksen yhdistävän Ríon–Antírrion sillan eteläpäänä. Sillan toisessa päässä varsinaisen Manner-Kreikan puolella sijaitsee Antírrion kylä. Sillan kupeessa sijaitsee osmanivallan aikana vuonna 1499 rakennettu Ríon linna (myös Morían linna).


title: Río

text: Río oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Messátidan, Paralían ja Vrachnaíikan kanssa, jolloin se muuttui uuden kunnan kunnallisyksiköksi.


title: Río

text: Ríon kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Giancarlo Flati

text: Giancarlo Flati (11. toukokuuta 1953 L’Aquila, Abruzzo) on italialainen taiteilija ja kirurgi. Hän on Rooman Sapienza-yliopiston dosentti.


title: Giancarlo Flati

text: Vuodesta 1972 Flati on viettänyt pitkiä aikoja Ruotsissa Puolassa, Saksassa ja Norjassa. Vuodesta 1986 hän on työskennellyt Italian ja Pohjoismaiden lisäksi Yhdysvaltojen New Jerseyssä. Maalausten lisäksi hän on tehnyt kuvituksia Elio Perettin runoteoksia.


title: Giancarlo Flati

text: Vuonna 2005 Flati sai Premio Museo Michetti -palkinnon Unicefin hyväksi tekemästään työstä.


title: Giancarlo Flati

text: Taiteellisen työn ohella Flati on julkaissut useita lääketieteellisiä teoksia ja artikkeleita aiheinaan mikro- ja sisäelinkirurgia sekä miesten hedelmättömyys.


title: Giancarlo Flati

text: Kun L’Aquilan maanjäristys 2009 tuhosi Flatin synnyinkaupungin, hän perusti kulttuuriyhdistyksen "Cantiere Aquilano di Cultura Creativa ai Margini della Coscienza". , joka on myös ajatushautomo ja filosofisten tekstien julkaisija.


title: Nintendo Switch

text: Nintendo Switch (koodinimeltään Nintendo NX) on Nintendon pelikonsoli, joka julkaistiin 3. maaliskuuta 2017. Pelikonsolia voi käyttää sekä kannettavana käsikonsolina että telakoituna kotikonsolina, joka kytketään televisioon. Laitteessa on kaksi irrotettavaa "Joy-Con"-ohjainta, joita voi käyttää joko erikseen tai pidikkeeseen kiinnitettynä, jolloin ne muodostavat perinteisen peliohjaimen.


title: Nintendo Switch

text: Rob Fahey kirjoittaa GamesIndustry.biz sivustolla laitteen kohderyhmästä ja suunnittelusta:


title: Nintendo Switch

text: Suomentaen suurella määrällä kohderyhmään kuuluvista henkilöistä ei ole televisiota asunnoissaan, jonka syyksi sanotaan käytettävissä olevan tilan kustannukset. PlayStation Vitan kaltaisten käsikonsolien suosio Japanissa selittää osaltaan uuden laitteen julkaisua kesken laitesukupolven ().


title: Nintendo Switch

text: Ensimmäinen esittelyvideo uudesta konsolista julkaistiin 19. lokakuuta 2016.


title: Nintendo Switch

text: Nintendo Switch -konsolista paljastettiin lisää yksityiskohtia Nintendon esittelytilaisuudessa Tokiossa 13. tammikuuta 2017. Siellä kerrottiin myös konsolille tulevia pelejä.


title: Nintendo Switch

text: Laitteen julkaisuhinta on 299 Yhdysvaltain dollaria.


title: Nintendo Switch

text: Nintendon tiedotteiden mukaan konsoli on myynyt avausviikonloppunaan Pohjois-Amerikassa ja Euroopassa paremmin kuin yksikään Nintendon konsoli aikaisemmin. Maaliskuun myynnin mukaan (906 000 yksikköä) konsoli on myynyt paremmin kuin yksikään Nintendon konsoli aikaisemmin.


title: Nintendo Switch

text: Japanissa konsolin ostajia on enemmän kuin myytäviä yksiköitä tarjolla kesäkuussa 2017 ja ostajat arvotaan halukkaiden joukosta.


title: Nintendo Switch

text: Kesäkuussa 2017 konsolin myynti saavutti 4,7 miljoonaa kappaletta. Nintendo arvioi yltävänsä 20 miljoonan kappaleen vuosimyyntiin.


title: Nintendo Switch

text: Kesäkuun 2018 loppuun mennessä konsoli on myynyt 19,67 miljoonaa kappaletta.


title: Nintendo Switch

text: Konsolissa on 32 gigatavua sisäistä tallennustilaa, joka laajennettavissa microSD-, microSDHC- tai microSDXC-kortilla.


title: Nintendo Switch

text: Konsoli tukee 1080p-tarkkuutta televisioon HDMI:llä kytkettynä, ja laitteen oma näyttö tukee vaatimattomampaa 720p-tarkkuutta. Konsolissa on langaton Wi-Fi-, Bluetooth- sekä USB-liitäntätuki.


title: Nintendo Switch

text: Suoritin perustuu Nvidian Tegra X1 -järjestelmäpiiriin. Konsolissa on neljä gigatavua keskusmuistia.


title: Nintendo Switch

text: Nintendo Switchin "Joy-Con-"ohjaimet ovat irrotettavia. Ohjaimissa on liiketunnistin, asentotunnistin sekä HD Rumble -värinätuki. Niissä on Bluetooth-tuki ja oikeanpuoleinen ohjain tukee NFC-yhteyttä sekä infrapunakameraa. Vasemmasta ohjaimesta löytyy Capture-nappula, jolla voi ottaa kuvakaappauksia sekä videoita.


title: Nintendo Switch

text: Pelit tulevat "Nintendo Switch GameCard" -ROM-korteilla, jotka eivät ole yhteensopivia Nintendo 3DS:ssä käytettyjen kanssa. GameCard-kortit on päällystetty pahanmakuisella denatoniumlla etteivät pienet lapset söisi niitä.


title: Nintendo Switch

text: Julkaisupäivänä monet pelaajat olivat ilmoittaneet Nintendo Switch -konsolin kärsineen monista ongelmista, esimerkiksi yksi ongelmista oli vasen joy-con-ohjain, joka oli menettänyt yhteyden kesken pelaamisen. Myöhemmin Nintendo kertoi että ongelma johtui valmistusvaihtelusta. Konsolin kerrottiin naarmuttavan näyttöä, kun se otetaan telakasta pois. Keväällä 2017 kerrottiin, että telakka ja lämpö voi vääntää konsolia ollessaan telakassa kiinni. Väitettä ei ole osoitettu todeksi.


title: Nintendo Switch

text: Julkaisun yhteydessä saatavilla on .


title: Go to Hell (EP)

text: Go to Hell on puolalaisen metalliyhtye Vaderin EP-levy, joka julkaistiin 18. huhtikuuta 2014 levymerkillä Nuclear Blast. Se sisältää demoversiot yhtyeen vuoden 2014 albumin "Tibi et Igni" vastaavista kappaleista.


title: Geatkejohka

text: Geatkejohka on Raisinjoen vesistöön kuuluva joki Enontekiöllä Suomessa ja Raisissa Norjassa. Sen valuma-alueen laajuus 170,06 km²


title: Geatkejohka

text: Joen pääuoman kulusta on erilaisia tietoja. Suomen Maanmittauslaitoksen peruskarttanimistön mukaan määriteltynä joki saa alkunsa nimettömästä, 790,1 metrin korkeudella merenpinnasta olevasta järvestä lähellä Norjan rajaa Enontekiöllä Suomessa. Norjan Vassdrags- og energidirektoratin uomaverkostotietokannassa joen hydrologisesti määritelty pääuoma on Norjan puolella Geatkegurran laaksossa Geatkejávrin luoteispuolella virtaava uoma. Joki laskee Raisinjokeen Raisissa Norjassa.


title: Geatkejohka

text: Joen suurin sivujoki on siihen pohjoisesta yhtyvä Gánešjohka, jonka valuma-alueen pinta-ala on 71,6 km². Siihen yhtyvät lounaasta Hárrvesjohka ja etelästä Unotjohka. Muita pienempiä sivujokia ovat joen suulta lueteltuna siihen etelästä yhtyvät Roggejohka ja Hoallojohka sekä jokeen pohjoisesta yhtyvä Ráikojohka, johon yhtyy lännestä Láddojohka.


title: Geatkejohka

text:
Suurimpia järviä joen valuma-alueen Norjan puoleisessa osassa ovat Geatkejohkan yläjuoksun leventymänä oleva Geatkejávri (27,01 hehtaaria, 709 metriä merenpinnan yläpuolella), Ráikojohkan lähteenä oleva Ráikojávri (51,63 hehtaaria, 684 metriä merenpinnan yläpuolella), Hoallojohkan lähteenä olevat Hoallojávrit (kaksi järveä, toinen 15,32 hehtaaria ja toinen 5,26 hehtaaria, molemmat 764 metriä merenpinnan yläpuolella), Roggejohkan lähteenä oleva Roggejávri (35,57 hehtaaria, 637 metriä merenpinnan yläpuolella), Láddojohkan lähteenä olevat Láddojávrrit (kaksi järveä, alempi 8,97 ha, 758 metriä merenpinnan yläpuolella, ylempi 45,72 hehtaaria ja 759 metriä merenpinnan yläpuolella) sekä Hárrvesjohkan keskijuoksun leventymänä oleva Hárrvesjávri (23,05 hehtaaria, 693 metriä merenpiunnan yläpuolella).
Valuma-alueen Norjan puoleisista järvistä ylempi Láddojavri ulottuu länsireunastaan Suomen puolelle. Kokonaan Suomen puolella olevista valuma-alueen järvistä suurin on Geatkejohkan nimetön lähdejärvi (noin 21,3 hehtaaria, 790,1 metriä merenpinnan yläpuolella) ja lähinnä suurin Geatkejávriin Suomen puolelta laskeva Borijávri (noin 10,8 hehtaaria, 794,4 metriä merenpinnan yläpuolella).


title: The Violent Sleep of Reason

text: The Violent Sleep of Reason on ruotsalaisen metalliyhtye Meshuggahin kahdeksas studioalbumi, joka julkaistiin 7. lokakuuta 2016 levymerkillä Nuclear Blast. Se debytoi Suomen virallisen listan sijalla 11.


title: The Violent Sleep of Reason

text: Albumi sai erinomaisen vastaanoton. Ammattiarvioita keräävän Metacriticin keskiarvo albumille oli 89/100, mikä perustuu neljään ammattilaisarvioon. MetalSucksin Max Frank antoi albumille täydet viisi tähteä. Hän sanoi sen olevan soitannollisesti jouhevin sekä yhtyeen siihenastisista paras. Kaaoszinen Ville Syrjälä antoi albumille keskinkertaisen arvion. Hän sanoi yhtyeen alkaneen toistaa itseään, vaikkei albumi itsessään olekaan huono.


title: La Valletta Brianza

text: La Valletta Brianza on kunta Leccon maakunnassa Lombardian alueella Pohjois-Italiassa.


title: La Valletta Brianza

text: Kunta perustettiin vuonna 2015, kun kaksi kuntaa Perego ja Rovagnate, yhdistyivät muodostaen La Valletta Brianzan kunnan.


title: Nierijärvi

text: Nierijärvi () on Alattio-Koutokeinojoen vesistöön kuuluva järvi Enontekiöllä Suomessa lähellä Norjan rajaa. Järven pinta-ala on 95,07 ha, rantaviivan pituus 5,98 kilometriä ja korkeus merenpinnasta 440,5 metriä. Järvi laskee pohjoiseen Kalatomaan () ja tästä edelleen Norjan rajalla olevaan Haukilompoloon (), jonka laskujokena Norjan puolella on Alattionjoen sivujoki Hávgajohka.


title: Haukilompolo

text: Haukilompolo () on Alattio-Koutokeinojoen vesistöön kuuluva järvi Suomen ja Norjan rajalla pääosin Suomen puolella Enontekiöllä ja pieneltä osaltaan Norjan puolella Koutokeinossa. Järven korkeus merenpinnasta 436,6 metriä. Järveen laskevat Suomen puolelta lännestä Guoskatjávri ja etelästä Kalaton, johon edelleen laskee etelästä Nierijärvi. Järven laskujokena Norjan puolella on Alattionjoen sivujoki Hávgajohka.


title: Kaaoszine

text: Kaaoszine on suomalainen verkossa toimiva media, joka on ollut toiminnassa vuodesta 2007 lähtien. Se julkaisee musiikkialan uutisia yhtyeistä, julkaisuista ja keikoista sekä levy- ja demoarvioita, bändiesittelyjä, arvosteluita sekä kilpailuja. Se listautui kaupparekisteriin kesäkuussa 2011.


title: Trace Gas Orbiter

text: Trace Gas Orbiter (TGO) on Mars-kiertorataluotain, joka on osa ExoMars 2016-hanketta. TGO laukaistiin 14. maaliskuuta 2016 yhdessä Schiaparelli-laskeutujan kanssa. TGO saapui Marsiin 19. lokakuuta 2016 ja asettui onnistuneesti nominaaliselle kiertoradalle.


title: Trace Gas Orbiter

text: ESA:


title: Hallmark Cards

text: Hallmark Cards on yhdysvaltalainen vuonna 1910 perustettu perheyritys, joka on erikoistunut onnittelu- ja tervehdyskortteihin sekä muihin paperikauppa- ja lahjatavaroihin. Missourin Kansas Cityssä pääkonttoriaan pitävä yritys työllistää maailmanlaajuisesti noin 16 000 henkilöä.


title: Hallmark Cards

text: Hallmark sai alkunsa vuonna 1910, kun nebraskalainen teinipoika Joyce Hall aloitti erilaisten postikorttien postimyynnin. Nykyisin Hallmark Cards on maailman suurimmaksi alallaan kasvanut yritys, jonka liikevaihto vuonna 2014 oli 3,88 miljardia Yhdysvaltain dollaria. Hallmark on laajentunut korteista muihin lahjatavaroihin ja jopa televisiotoimintaan ja elokuvatuotantoon.


title: Hallmark Cards

text: Vuonna 1984 Hallmark osti Binney & Smith -nimisen yrityksen ja sen Crayola-väriliidut, Magic Marker -huopakynät ja Liquitex-taiteilijatarvikkeet.


title: Hallmark Cards

text: Vuonna 1985 Hallmark Cards -yhtiö oli yksi taiteellisista ansioista ensi kertaa jaetun National Medal of Arts -palkinnon saajista. 1980-luvun keskivaiheilla Hallmarkin suunnitteluosastolla työskenteli noin 700 henkeä: ideoijia, kirjoittajia ja kuvittajia sekä kortti-ideoita kuluttajilla testaavia psykologeja. Yrityksen markkinaosuus oli Yhdysvalloissa noin 40 prosenttia, minkä lisäksi kortteja julkaistiin ympäri maailmaa yhteensä 19 kielellä, myös suomeksi.


title: Hallmark Cards

text:
Hallmarkin tuotteita myydään oman myymäläverkoston lisäksi
monenlaisissa vähittäiskaupoissa. Suomalaisella Paletti Oy:llä on vuodesta 1987 ollut lisenssisopimus Hallmarkin kanssa.


title: Kanelia kainaloon, Tatu ja Patu!

text: Kanelia kainaloon, Tatu ja Patu! on 19. lokakuuta 2016 ensi-iltansa saanut suomalainen lastenelokuva. Elokuvan hahmot perustuvat Tatu ja Patu -kirjasarjaan.


title: Kanelia kainaloon, Tatu ja Patu!

text: Elokuva keräsi julkaisua seuranneen viiden päivän aikana elokuvateattereissa 112 235 katsojaa, mikä on historian paras kotimaisen perhe-elokuvan viiden päivän avaustulos. Elokuvan oli saavuttanut joulukuuhun 2016 mennessä jo yli 300 000 katsojaa.


title: Kanelia kainaloon, Tatu ja Patu!

text: Tatu ja Patu matkustavat junalla Outolasta jouluiseen Helsinkiin tapaamaan 9-vuotiasta ystäväänsä Veeraa. Kaupungissa heitä odottaa Veeran järjestämä yllätys, mutta Veera on jouluruuhkien vuoksi myöhässä rautatieasemalta ja veljekset suuntaavat omin neuvoin Helsinkiin. Innokkaat veljekset haluavat kiihkeästi kuulua joukkoon ja toimia kuten paikalliset joulunvalmistelijat, ja "onnistuvatkin" siinä melkein. Veljekset esimerkiksi sekoittavat Joulupukin ja -kuusen.


title: Kanelia kainaloon, Tatu ja Patu!

text: Elokuva sai kriitikoilta hyviä arvioita. Helsingin Sanomien Veli-Pekka Lehtonen piti elokuvaa parhaana suomalaisena lastenelokuvana vuosiin. Elokuvan kuvausta, ja musiikkia kehutaan hyväksi. Aamulehden Antti Selkokari kommentoi musiikkia soveltuvaksi "isompaankin action-elokuvaan, mikä vaikuttaa pullantuoksuisessa perhe-elokuvassa koomiselta."


title: Joni Ikonen

text: Joni Ikonen (s. 14. huhtikuuta 1999 Espoo) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan keskushyökkääjä. Ikonen laukoo oikealta.


title: Joni Ikonen

text: "Kiekkoareena" -verkkolehden toimittaja Miika Arposen mukaan Ikonen on korkean taitotason omaava pelaaja, joka hallitsee kiekkoa hyvin pienessäkin tilassa. Arposen mukaan Ikosella on hyvä pelisilmä ja hän sijoittuu hyvin sekä hyökkäys- että puolustuspäässä. Arponen mainitsee hänen vahvuuksiinsa myös laukauksen. Ikonen ei kuitenkaan ole kovin isokokoinen, mikä rajoittaa hänen fyysistä peliään, mutta Ikonen paikkaa puutteensa kuitenkin luistelu- ja mailankäsittelytaidoillaan.


title: Joni Ikonen

text: Ikonen on Espoon Jääklubin kasvatti. Hän siirtyi juniorina sittemmin Espoo Bluesiin, jossa Ikonen voitti kauden 2012–2013 päätteeksi kaksi vuotta itseään vanhempien kanssa C-nuorten SM-hopeaa. Kaksi seuraavaa kautta päättyi C-nuorten Suomenmestaruuteen. Kaudella 2014–2015 hän jakoi B-nuorten SM-sarjan pistepörssin neljännen sijan HIFK:n Janne Hämäläisen kanssa tehoilla 20+38=58.